Agong, Putera Mahkota Abu Dhabi berkenan lawat LIMA’23

0

BANGI, Rabu – Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dan Putera Mahkota Abu Dhabi Sheikh Khaled bin Mohamed bin Zayed Al Nahyan berkenan berangkat melawat Pameran Maritim dan Aeroangkasa Antarabangsa Langkawi (LIMA ’23).

Ketibaan Seri Paduka dan Putera Mahkota Abu Dhabi kira-kira 12 tengah hari, disambut Menteri Pertahanan Datuk Seri Mohamad Hasan dan Pemangku Raja Pahang Tengku Hassanal Ibrahim Alam Shah Al-Sultan Abdullah Ri’ayatuddin Al-Mustafa Billah Shah.

Sebaik tiba di Pusat Pameran Antarabangsa Mahsuri (MIEC), Al-Sultan Abdullah dan Sheikh Khaled berkenan melawat Gading Marine Fast Inspector Craft G200 MKII dan reruai syarikat aeroangkasa tempatan, Gading Group sambil mendengar penerangan berhubung operasi syarikat berkenaan.

Al-Sultan Abdullah dan Sheikh Khaled turut melawat beberapa lagi reruai syarikat seperti Sapura Secured Technologies, Boustead Naval Shipyard Sdn Bhd dan syarikat persenjataan tentera dan teknologi berkaitan dari UAE, The Edge Group.

Artikel berkaitan

e-tunai RM100 kepada 10 juta golongan dewasa

Semua operasi perkhidmatan telekomunikasi Sudan dihentikan

KPWKM tidak kompromi kualiti makanan di PPS

MH17 : Ukraine – Russia bertemu muka buat pertama kali depan hakim ICJ

PN sudah ada calon MB Selangor, Negeri Sembilan

Al-Sultan Abdullah kemudiannya bersama-sama Sheikh Khaled yang juga Pengerusi Majlis Eksekutif Abu Dhabi, menyaksikan persembahan pertunjukan udara pelbagai negara, termasuk pasukan aerobatik daripada UAE, Al-Fursan.

Al-Fursan bermaksud ‘The Knights’, yang terbang dalam formasi tujuh pesawat jurulatih jet Aermacchi MB339A, ditubuhkan pada awal 2010 dan penampilan umum pertama pasukan adalah pada 20 Jan 2010.

Sheikh Khaled yang dalam lawatan khas empat hari ke Malaysia sejak 21 Mei turut menghadap Yang di-Pertuan Agong di Istana Negara semalam dan mengadakan pertemuan dengan Perdana Menteri, Datuk Seri Anwar Ibrahim sebelum ini.

UAE merupakan rakan dagangan kedua terbesar Malaysia, destinasi eksport kedua terbesar dan destinasi import kedua terbesar dari rantau Asia Barat.

Lawatan khas Sheikh Khaled dijangka mengukuhkan lagi hubungan baik yang terjalin sejak sekian lama antara Malaysia dan UAE yang dinaik taraf kepada Perkongsian Strategik pada 27 Sept 2022.

Acara dwitahunan LIMA kali ini yang bertemakan “Titik Perhubungan Perdagangan Maritim dan Aeroangkasa Asia” disertai lebih 525 peserta pameran, termasuk 140 syarikat daripada industri pertahanan, 101 syarikat sektor komersial dan 284 syarikat yang terlibat dalam kedua-dua sektor.  – BERNAMA


Kerajaan negeri tidak benarkan pesta seks berlaku di Johor

0

BANGI, Rabu – Kerajaan Negeri Johor memberi amaran kepada semua pihak agar tidak menganjurkan sebarang program yang mendorong orang ramai melakukan maksiat dan kegiatan tidak bermoral.

Pengerusi Jawatankuasa Hal Ehwal Agama Islam negeri, Mohd Fared Mohd Khalid turut memohon kerjasama orang ramai untuk membantu mencegah dan menghalang kegiatan itu daripada berlaku di Johor.

Beliau berkata, pihaknya telah mengarahkan Jabatan Agama Islam Negeri Johor (JAINJ) untuk mengambil tindakan segera dan menjalankan siasatan berhubung perkara itu.

Artikel berkaitan

Mukhriz Dakwa Keputusan Tanam Durian Dibuat Ahmad Bashah

Projek Canal City Dibatalkan Punca Banjir Besar Di Shah Alam?

Sarimah kecewa berita palsu terlantar sakit tersebar

4 dekad, Maher akhirnya bebas sebagai tahanan paling lama rejim Israel

Muhyiddin nafi ditahan, hanya beri keterangan di SPRM esok

“Saya bagi amaran! Demi Allah saya tak akan benarkan ia berlaku di Johor. Semua mesti bantu cegah dan halang kegiatan tak bermoral ini,” katanya menerusi satu kenyataan media.

Amaran itu dikeluarkan susulan tular sebuah poster bertajuk ‘Gang Bang JB Party’ yang dijadual diadakan di Johor Bahru pada 20 Jun depan dari jam 4 petang hingga 9 malam.

Program tersebut dikatakan terbuka untuk semua kaum namun tidak dibenarkan mengambil gambar atau merakam sebarang video.

Pada Disember tahun lepas, JAINJ berjaya menggagalkan penganjuran pesta buih di kolam renang sebuah hotel di bandar raya ini selepas menerima aduan orang awam selepas jemputan ke parti tertutup itu tular melalui media sosial.


Kerajaan perlu perhalusi keputusan tarik balik rayuan kes kalimah Allah

0

BANGI, Rabu – Sultan Ibrahim Sultan Iskandar menegaskan penerbitan, percetakan, penyiaran dan pengedaran sebarang bahan yang mengelirukan rakyat terutama umat Islam tidak akan dibenarkan di negeri itu selari dengan kedudukan Islam dalam Undang-Undang Tubuh Negeri Johor 1895.

“Di negeri Johor, fatwa yang diwartakan pada 4 Jun 2009 jelas menyatakan: “Penggunaan kalimah Allah oleh orang bukan Islam adalah tidak diharuskan, tidak dibenarkan serta ditegah dan dilarang.” titah baginda.

Sultan Ibrahim bertitah, Johor juga mempunyai Enakmen Kawalan dan Sekatan Pengembangan Agama-Agama Bukan Islam 1991.

Artikel berkaitan

DAP bimbang tindakan UMNO jejas sokongan Kerajaan Gabungan

Johor kesan Orang Asli dieksploitasi demi kepentingan peribadi

PEMBELA bantah mansuh Akta Hasutan, sokong penambahbaikan

Tauliah mengajar: Tokoh agama, ulama patut diberi pengecualian

Bekas pelajar IPT bunuh, bakar kekasih berdepan hukuman mati

Peruntukan undang-undang itu melarang penggunaan kalimah-kalimah yang dikhususkan secara eksklusif untuk umat Islam dan tidak boleh digunakan oleh orang bukan Islam kecuali dalam keadaan atau amalan yang dibenarkan oleh perundangan seperti dalam senikata Lagu Bangsa Johor.

Baginda bertitah demikian dalam satu kenyataan hari ini.

Titah baginda, peraturan, tindakan kawalan, penguatkuasaan dan penyelarasan tentang kalimah Allah mesti diperinci tanpa menjejaskan fatwa dan enakmen negeri supaya keharmonian dan perpaduan masyarakat majmuk terus terpelihara.

Sehubungan dengan itu, Sultan Ibrahim berpandangan bahawa Kerajaan Persekutan harus memperhalusi dengan cermat keputusan menarik balik rayuan kes kalimah Allah serta kesan-kesannya kerana ia berkait rapat dengan isu yang berada dalam sempadan agama Islam dan sentimen umat Islam negara ini.

Ia susulan keputusan pada 18 April 2023 yang menyaksikan keputusan Kerajaan Persekutuan menarik balik rayuan yang difailkan di Mahkamah Rayuan Putraya terhadap penghakiman Mahkamah Tinggii Kuala Lumpur bertarikh 10 Mac 2021 dalam semakan kehakiman Jill Ireland bt Lwrence Bll lwn Menteri bagi Kementerian Dalam Negeri & Anor.


Rozaid ganti Wan Nurzila di PMO

0

BANGI,  Rabu –  Rozaid Abdul Rahman dilantik sebagai Pengarah Media dan Komunikasi Strategik kepada Perdana Menteri, Datuk Seri Anwar Ibrahim.

Rozaid, 58 tahun, melaporkan tugas hari ini di Pejabat Perdana Menteri (PMO) di Putrajaya bagi menggantikan Datuk Wan Nurzila Wan Abd Rahman yang menamatkan perkhidmatannya pada awal bulan ini.

Beliau juga merupakan seorang  pengamal media tempatan yang cukup berpengalaman.

Sebelum ini beliau ialah Pegawai Eksekutif Pengisian/Pengarang Eksekutif Kumpulan Media The Star dan juga merupakan Ketua Pengarang Kumpulan Sinar Harian.

Artikel berkaitan

Kenapa Asri Hamidin perlu diganti, siapa KSU Perbendahara baharu?

Audit 1MDB: Nasib Najib, Arul Kanda akan diputuskan esok

Kerajaan digesa ubah pakaian seragam pramugari tempatan terutama yang Islam

PN muktamad agihan, tandingi 245 kerusi DUN pada PRN 6 negeri

Polis buka kertas siasatan perhimpunan haram depan Sogo, Dataran Merdeka

Beliau memulakan kerjayanya sebagai pemberita kadet di
Utusan Malaysia
 pada April 1984.


Bongkah batu halang laluan diangkat menjelang 2024, jalan dilebarkan

0

KAJANG, Khamis – Isu bongkah batu yang menjadi penghalang laluan dari Jalan Zamrud Utama ke Jalan Kelisa 2 telah berlarutan sehingga lebih tiga tahun.

Masalah itu juga telah mencetuskan pergaduhan di antara penduduk Residensi Zamrud dengan penduduk Kampung Sungai Tangkas, Kajang pada 3 Mei lalu yang dimulakan apabila ada individu yang mengarahkan kren untuk mengalihkan bongkah berkenaan.

Sebelas bongkah konkrit ini menjadi punca perbalahan sengit yang memaksa dua komuniti itu berperang sesama mereka.

Keadaan ini memerlukan penyelesaian tuntas daripada pihak berkenaan khususnya Majlis Perbandaran Kajang (MPKJ).

Artikel berkaitan

Muhyiddin Nafi Pilih Azam Sebagai Ketua Pesuruhjaya

Kerajaan perlu buktikan mereka bersih dengan pengisytiharan harta

Pembangkang gesa Timbalan Menteri Pendidikan letak jawatan

Pengiklanan cecair nikotin perlu dikawal, duti eksais wajar diperkenal

MAIS Rayu Kembalikan Status Islam 3 Kanak-kanak

Sehubungan TV Pertiwi yang mengikuti perkembangan isu bongkah penghadang itu diberitahu, satu mesyuarat diadakan pada 23 Mei.

Mesyuarat telah dipengerusikan oleh MPKJ melibatkan Ahli Parlimen Bangi Syahredzan Johan, Ahli Dewan Undangan negeri (ADUN) Sungai Ramal Mazwan Johar, Ahli Majlis Zon 18, Pegawai Daerah Pejabat Tanah Hulu Langat, Persatuan Penduduk Zamrud dan Ketua Kampung Sungai Tangkas.

11 bongkah batu yang diletakkan menjadi penghalang menimbulkan perselisihan faham antara penduduk Residensi Zamrud dengan penduduk Kampung Sungai Tangkas.

Menurut ADUN Sungai Ramal, Mazwan Johar, hasil perbincangan mesyuarat, satu pelan digariskan dalam usaha untuk menyelesaikan masalah penghadang jalan dan mencari titik persamaan, terutama menyelesaikan kesesakan yang melanda penduduk komuniti berkenaan.

“Hari ini kita dapat jalan penyelesaiannya yang diterjui oleh MPKJ antara lain kita telah membuat kajian melalui konsultan dengan perancangan yang dibentangkan bagaimana nak meleraikan ketidakfahaman ini.”

“Antara lain apa yang dibuat adalah menaiktaraf jalan yang terlibat secara empat fasa, kita akan mulakan dengan fasa yang pertama dan akan diselesaikan dengan tempoh masa yang diberikan 15 bulan mulai dari sekarang.”

Satu mesyuarat telah dipengerusikan oleh MPKJ melibatkan Ahli Parlimen Bangi Syahredzan Johan, Ahli Dewan Undangan negeri (ADUN) Sungai Ramal Mazwan Johar, Ahli Majlis Zon 18, Pegawai Daerah Pejabat Tanah Hulu Langat, Persatuan Penduduk Zamrud dan Ketua Kampung Sungai Tangkas.

Tambahnya, sebanyak 15 juta ringgit kos akan dibelanjakan bagi pelaksanaan pelan empat fasa berkenaan yang akan disumbang oleh enam pemaju yang terlibat di kawasan tersebut.

Manakala, Jalan Kelisa 2 yang merupakan jalan penduduk kampung Sungai Tangkas akan diambil alih MPKJ dan akan dinaiktaraf serta dilebarkan daripada empat meter kepada tujuh meter dalam tempoh 6 bulan.

“Sebab jalan kampung ini hanya sesuai untuk laluan kenderaan ringan pertama, kedua trafik flow yang rendah dan jalannya sempit. Jadi untuk digunakan oleh pihak residensi dan orang luar, maka jalan kampung ini dipersetujui akan diambil alih oleh MPKJ dan jalan ini akan dinaiktaraf, dilebarkan lagi daripada 4 meter kepada 7 meter lebar.”

Pelan empat fasa yang dibentangkan menerusi mesyuarat.

“Selain itu, saliran longkang dan kualiti jalan akan dibaiki, maka selepas daripada itu akan dibuka laluan awam boleh lalu sebab jalan itu akan terima trafik yang lebih tinggi dan untuk itu pula jangka masa kerja disiapkan dalam masa 6 bulan. Jadi selepas sahaja selesai, bongkah batu itu akan diangkat dan laluan boleh digunakan,” katanya.

Dalam perkembangan lain, menurut Mazwan, bulatan Kajang 2 pula akan digantikan dengan simpang empat beserta lampu isyarat dan jalan berkenaan akan dilebarkan daripada dua laluan kepada lima laluan.

Dengan penjelasan ADUN berkenaan, Ketua Kampung Sungai Tangkas, Raman Zainuddin turut akur dengan keputusan mesyuarat.

Bagaimanapun, beliau berharap MPKJ dapat bertindak segera menyiapkan kerja-kerja menaik taraf dan pelebaran jalan di bulatan Kajang 2 agar jalan kampung Sungai Tangkas tidak sesak sehingga menyukarkan urusan penduduk kampung.

“Bagi saya secara peribadi saya tak boleh buat apa-apa sebab kalau jalan tu masih jalan PLB memang saya tetap mempertahankanlah tapi jalan tu dah diserahkan kepada MPKJ dah bawah penyelenggara MPKJ saya terpaksa terimalah hakikatnya.”

“Apa yang dijanjikan tadi untuk naik taraf jalan semua, saya terimalah saya tunggu. Saya tak nak nanti menunggu lima lorong di bulatan itu lebih lama daripada kampung naik taraf itu siap, kampung saya akan menjadi mangsa sementara lima lorong tu siap,” katanya.

Jalan Kelisa 2 akan dibesarkan kepada 7 meter.Pelan yang dirancangan membabaitkan empat fasa.

Selain itu, Presiden Persatuan Penduduk Residensi Zamrud, Daniel Victor yang ditemui pula bersyukur apabila bongkah batu yang selama ini menjadi igaun penduduk akan dialihkan sekali gus bakal memberi laluan kepada 5,222 unit penduduk di Jalan Zamrud Utama.

“Kami rasa penyelesaian ni mungkin akan menyelesaikan semua masalah trafik kami dan juga ia yang terbaik untuk penduduk kami dan juga untuk penduduk kampung. Tetapi kami berharap dia dapat diselesaikan dalam tempoh 6 bulan lagi,” ujarnya.

Manakala, bagi Pengerusi Badan Pengurusan Bersama Residensi Zamrud Blok E, Bilal Jailani, MPKJ telah mengeluarkan kenyataan rasmi dan mengakui kesilapan sebelum ini.

“MPKJ memberikan kita satu pelan yang agak clear dan kita berpuas hati dengan pelan tersebut dan yang paling penting sekali adalah kesanggupan mereka untuk memberikan satu hitam putih bahawa jalan ini memang ditutup.”

“Untuk makluman semua MPKJ mengakui penutupan jalan selama ini memang tidak rasmi dan tidak ada hitam putih mereka mohon maaf sebab ada sedikit masalah komunikasi jadi mereka akan mengeluarkan hitam putih tersebut dan kita memandang ini suatu perkara yang positif.”

“Kita juga akan memantau dan kita akan memberi bantuan sebaiknya kepada MPKJ agar proses ini dapat berjalan dengan lancar ini adalah kebajikan dan keselesaan penduduk di bandar ini dan kita nak segera percepatkan imej yang baik kepada MPKJ kalau mereka segerakan benda ni mereka akan dapat imej yang baik di kalangan penduduk,” jelasnya.

Buat masa ini sebelas bongkah batu konkrit ini akan terus kekal buat sementara waktu sehingga kerja-kerja pelebaran jalan di Kampung Sungai Tangkas selesai.


Polis beri amaran, batalkan `Gang Bang’

0

BANGI, Khamis –  Polis Johor membuka kertas siasatan berhubung poster penganjuran parti seks bebas yang didakwa berlangsung bulan depan, seperti tular di Twitter baru-baru ini.

Ketua Polis Johor, Kamarul Zaman Mamat, berkata kertas siasatan itu dibuka di bawah Seksyen 292 (e) Kanun Keseksaan yang jika sabit kesalahan boleh dipenjara maksimum tiga tahun atau denda atau kedua-duanya sekali.

Selain itu, beliau berkata, bagi kesalahan penyebaran melalui media sosial, pihaknya akan membuat siasatan di bawah Seksyen 233 Akta Komunikasi dan Multimedia 1998 yang memperuntukkan denda tidak melebihi RM50,000 atau dipenjara tidak lebih setahun atau kedua-duanya, jika sabit kesalahan.

“Polis Kontinjen Johor mengesan satu penularan poster melalui media sosial yang mempromosikan pesta seks bebas. Polis memberi amaran keras kepada pihak penganjur supaya acara tersebut tidak diteruskan dan dibatalkan.

Artikel berkaitan

Rekod pentadbiran 33 tahun PAS di Kelantan bersih rasuah, pecah amanah – Mohd Amar

PN sudah ada calon MB Selangor, Negeri Sembilan

Kes Pertama Varian Berbahaya Omicron Dikesan Di Malaysia

Gantung akaun rider, orang ramai mahu boikot Grab

Ribuan mangsa rugi puluhan juta terhadap skim pelaburan kutu ‘Sapiza’

“Kita juga akan membuat pemantauan berterusan atas apa-apa juga penganjuran acara yang menyalahi undang-undang dan akan mengambil tindakan tegas sekiranya berlaku pelanggaran undang-undang,” katanya dalam kenyataan.

Dalam pada itu, Kamarul memohon kerjasama orang ramai yang mempunyai sebarang maklumat berkaitan kejadian jenayah supaya menyalurkan maklumat ke bilik gerakan polis Johor menerusi talian 07-2212999.

Beliau turut menasihati orang ramai agar tidak membuat sebarang spekulasi yang boleh mencetuskan kebimbangan atau menggugat ketenteraman awam.

Selasa lepas, kerajaan negeri memberi amaran kepada semua pihak supaya tidak menganjurkan sebarang program yang boleh mendorong orang ramai melakukan maksiat dan kegiatan tidak bermoral.

Exco Ehwal Agama negeri Mohd Fared Mohd Khalid turut memohon kerjasama orang ramai untuk membantu mencegah dan menghalang kegiatan itu daripada berlaku di Johor.  – FMT


Ulama perlu berani tegur kerajaan – Perdana Menteri

0

BANGI, Khamis – Ulama harus berani menegur kerajaan dengan ikhlas demi mengangkat martabat umat dan negara.

Perdana Menteri, Datuk Seri Anwar Ibrahim berkata, kerajaan sedia mendengar teguran itu selagi ia dibuat dengan baik, bukan untuk mencerca, memfitnah dan menghukum.

“Ini tiada perbezaan pendapat, ulama boleh tegur dengan baik, menghormati dan mendampingi supaya dapat diperbaiki dan itu ditekankan oleh ulama, bukan untuk mencerca, memfitnah dan menghukum.

“Apabila pimpinan (kerajaan) pula mendengar ulama bercakap dengan ikhlas, berani menegur dengan baik dan (kita sedia) terima dengan baik teguran itu,” katanya selepas menghadiri Muzakarah Ulama-Umara sempena Festival Turath Islami Selangor hari ini.

Artikel berkaitan

Hutang negara cecah RM1.5 trilion – Anwar

Najib Selar Tindakan Bekas Gabenor Bank Negara

PM tersentuh dalam siri syarahan kehormat Madani

Anwar diisytihar Presiden Agung Persekutuan Pengakap Malaysia

Sesi Penamaan Calon Bermula Hari Ini

Dalam pada itu, Perdana Menteri meminta Kementerian Pendidikan (KPM) dan Jabatan Kemajuan Islam Malaysia (JAKIM) mengambil ikhtiar menerbitkan semula himpunan 40 Hadith Imam Nawawi untuk diedarkan di sekolah seluruh negara.

Himpunan hadith terbabit dilihat mampu memberi perkembangan ilmu kepada murid serta pelajar khususnya beragama Islam.

“Cuma oleh kerana Prof. Dr. Ali Jum’ah (bekas Mufti Agung Mesir) menekankan mengenai 40 Hadith Imam Nawawi itu mungkin pihak JAKIM dan KPM, sebagai sambutan ialah untuk mengambil ikhtiar menerbitkan semula supaya dapat dikirimkan di semua sekolah.

“Ini dapat dipastikan pelajar (Islam) diberikan perkembangan ilmu dan mungkin dengan syarahan yang baik juga,” katanya.


Bawa pihak sorok bekalan gula ke muka pengadilan – CAP

0

BANGI, Jumaat – Persatuan Pengguna Pulau Pinang (CAP) bimbang kekurangan bekalan gula putih yang berlaku sekarang akan berlarutan kerana ada sesetengah pihak yang mahu mengaut keuntungan daripada penjualan gula putih bertapis putih.
Sehubungan itu, Pegawai penyelidik Persatuan Pengguna Pulau Pinang (CAP), S. Ganesan meminta Kementerian Perdagangan Dalam Negeri dan Kos Sara Hidup (KPDN) memastikan bekalan gula putih mencukupi.
“Pendirian CAP memang tidak setuju dengan penggunaan gula putih dalam kehidupan seharian namun kini situasinya berbeza apabila gula putih bertapis jernih pula diperkenalkan.
“Jadi kita harap penguatkuasa KPDN peka dalam isu ini agar rakyat tidak terbeban disebabkan penjualan gula putih bertapis jernih,” katanya.
Tambah Ganesan, pihaknya tidak menolak kemungkinan kekurangan bekalan gula berlaku disebabkan tindakan setengah pihak yang menyorok serta menyekat bekalan itu untuk mencetuskan krisis komoditi itu dalam pasaran.
“Pihak berwajib harus memainkan peranan dengan melancarkan operasi dan membawa mereka yang sengaja menyorok bekalan gula ke muka pengadilan.
“Kita percaya penguatkuasaan yang cekap mampu menangani krisis gula daripada berlarutan.
Semalam, media melaporkan kerajaan telah membenarkan dua syarikat pengeluar gula tempatan MSM Malaysia Holdings Bhd dan Central Sugars Refinery Sdn Bhd (CSR) untuk mengeluarkan gula putih bertapis jernih, berkuat kuasa hari ini.
Menteri Perdagangan Dalam Negeri dan Kos Sara Hidup, Datuk Seri Salahuddin Ayub berkata, kebenaran itu akan memberikan pilihan gula kepada pengguna, selain gula putih bertapis kasar dan halus sedia ada yang disifatkan sebagai ‘gula rakyat’.
Beliau menegaskan penjualan gula putih bertapis jernih tidak boleh menggantikan bekalan gula putih sedia ada, dan syarikat bakal berdepan tindakan jika tidak mengeluarkan bekalan gula putih sedia ada yang mencukupi. – MalaysiaGazette


Guan Eng, isteri dan ahli perniagaan mahu tuduhan rasuah dibatalkan

0

BANGI, Jumaat – Bekas ketua menteri Pulau Pinang Lim Guan Eng, isterinya Betty Chew, dan ahli perniagaan Phang Li Koon mahu tuduhan rasuah terhadap mereka, membabitkan projek asrama pekerja asing bernilai RM11.6 juta, dibatalkan.

Peguam, RSN Rayer, memberitahu Mahkamah Tinggi bahawa beliau akan memfailkan permohonan supaya kes itu dibuang.

Katanya, pihak pendakwaan menggunakan keterangan daripada kes jenayah terdahulu, membabitkan pembelian banglo oleh Lim di Jalan Pinhorn, walaupun dia dibebas dan dilepaskan pada 2018.

Lim, Chew dan Phang berada di Mahkamah Tinggi di sini selepas kes mereka dipindahkan dari Mahkamah Sesyen di Butterworth, di mana mereka meminta dibicarakan pada 2020.

Artikel berkaitan

KKM nafi pertimbang ambil jururawat asing

Tiada diskriminasi kaum dalam pengambilan penjawat awam – SPA

Pejuang ibarat tersangkut di tengah persimpangan jalan

ISMA sokong teks rasmi Perlembagaan versi Bahasa Melayu

“Ini Bukan Kali Pertama Buat Kami, Tapi Paling Dahsyat”- Penduduk

Hari ini, mereka mengaku tidak bersalah terhadap tuduhan-tuduhan berkenaan, yang dibacakan di hadapan Pesuruhjaya Kehakiman Rofiah Mohamad.

Mereka didakwa mengikut Akta Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram 2001, dan Akta Suruhanjaya Pencegahan Rasuah Malaysia (SPRM) 2009.

Rofiah menetapkan 11 Sept untuk pengurusan kes.

Ketiga-tiga mereka dibenarkan memindahkan wang ikat jamin sebanyak RM50,000 yang dicadangkan sebelum ini.

Kes membabitkan projek asrama yang dianugerahkan kepada syarikat yang dikaitkan dengan Phang ketika Lim menjadi ketua menteri.

Lim didakwa memberi suapan bernilai RM372,009 kepada Chew melalui Excel Property Management & Consultancy Sdn Bhd bagi memastikan Magnificent Emblem Sdn Bhd memperoleh projek itu di Juru dan Batu Kawan.

Kesalahan itu didakwa dilakukan antara 19 Ogos 2013 dan 3 Mac 2016, ketika Lim juga menjadi pengerusi lembaga tender Perbadanan Pembangunan Pulau Pinang.

Phang didakwa bersubahat dengan Lim mengikut Seksyen 28(1)(c) Akta SPRM 2009.

Sementara itu, Chew didakwa atas tiga tuduhan melakukan pengubahan wang haram membabitkan RM372,009 daripada akaun Public Bank yang didaftarkan di cawangan Taman Melaka Raya antara 7 Okt 2013 dan 3 Mac 2016.

S Meharaj turut mewakili Lim dan Chew selaku peguam, manakala V Sithambaram mewakili Phang.

Pendakwaan dikendalikan Timbalan Pendakwa Raya Syed Faisal Syed Amir dan Shafiq Hasim. -FMT


“Kenyataan saya, akar umbi undi DAP dipolemikkan”- Ahmad Maslan

0

BANGI, Jumaat  – Ahli Majlis Kerja Tertinggi (MKT) UMNO Ahmad Maslan berkata, kenyataannya menyeru akar umbi parti agar mengundi calon rakan sekutu, termasuk DAP, sengaja dipolemikkan, malah disalah tafsir.

Ahli Parlimen Pontian itu berkata, gesaan itu dibuat supaya pengundi memilih calon daripada parti kerajaan perpaduan, bukan hanya DAP.

“Bila berada dalam satu pasukan, kita perlu saling bantu-membantu,” katanya.

Tegasnya, tiada logo DAP mahupun UMNO di atas kertas undi.

“Sebaliknya hanya logo gabungan, iaitu PH atau BN, dan lawan kita adalah PN. Itu jelas.

Artikel berkaitan

Belanjawan 2023: RM500 ditambah ke Akaun 1 KWSP baki kurang RM10,000 bagi pencarum umur 40-54 tahun

Tragedi Batang Kali: Operasi SAR hari keempat diteruskan, cari baki 9 mangsa

KPDN Kedah ambil tindakan peniaga jual gula bersyarat

Korban Banjir Meningkat Hari Ini

Sanusi selesai angkat sumpah MB

“Apa nak dirisaukan? Tak perlu polemikkan kenyataan saya begitu hebat,” katanya pada sidang media majlis pelancaran Dokumen Piawaian Pelaburan Mampan hari ini di Kementerian Kewangan, Putrajaya.

UMNO dan DAP yang berseteru sekian lama kini bekerjasama dalam kerajaan perpaduan pimpinan Anwar Ibrahim.

Ahmad sebelum ini meminta ahli UMNO melihat calon DAP pada PRN akan datang di enam negeri sebagai mewakili kerajaan perpaduan, bukan atas nama parti sahaja.

Seorang lagi ahli MKT Umno, Isham Jalil, kemudian memberikan amaran bahawa sokongan kepada Umno akan terhakis jika pemimpinnya terus mendesak ahli mengundi calon DAP pada PRN. – FMT


Khutbah Jumaat tegaskan penggunaan kalimah Allah hanya untuk umat Islam

0

BANGI, Jumaat – Kalimah Allah hanya boleh digunakan oleh umat Islam dan penganut agama lain dilarang menggunakan kalimah suci itu.

Khutbah Jumaat masjid di seluruh Selangor hari ini menegaskan, penggunaan kalimah Allah oleh agama lain selain Islam adalah bercanggah dengan konsep keesaan Allah dan boleh membawa kekeliruan kepada Islam.

Khutbah yang disediakan Jabatan Agama Islam Selangor (JAIS) turut menyatakan kalimah Allah bukan terjemahan Melayu kepada perkataan ‘God’, sebaliknya perkataan ‘Allah’ merujuk kepada nama tuhan dalam kalangan orang Islam dan satu-satunya tuhan dalam Islam yang digunakan seluruh penganutnya tanpa mengira bahasa.

“Justeru, mengapakah mahu diterjemahkan perkataan ‘God’ dengan kalimah Allah?”

Artikel berkaitan

‘Wake Up Call’ , Jangan Pandang Mudah Undang-Undang Negara

Penceramah bebas kritik konsert BlackPink dapat ugutan bunuh

Misi Bantuan Banjir Aman Palestin Dan Kelab Perwira Malaysia

PEMBINA Syor Mahasiswa Undi Pos, Kurangkan Kos Pulang Ke Kampung

Konsert Coldplay tiada manfaat kepada rakyat, negara

“Sehubungan itu, penggunaan kalimah Allah oleh agama lain selain Islam adalah suatu perkara yang menyanggah konsep keesaan Allah SWT dan boleh membawa kekeliruan kepada umat Islam,” kata khutbah itu.

Malah katanya, alasan kononnya kalimah Allah boleh digunakan untuk agama Kristian kerana ia digunakan dalam kitab Bible edisi bahasa Arab dan Indonesia juga tidak terpakai kerana ia adalah kesalahan penterjemahan.

Memetik Surah al-Maidah ayat 73, khutbah Jumaat turut memaklumkan seseorang itu menjadi kafir apabila menyatakan tuhai selain Allah adalah Allah.

Pada 15 Mei lalu, Kementerian Dalam Negeri (KDN) dan kerajaan Malaysia menarik balik rayuan terhadap keputusan Mahkamah Tinggi yang memutuskan penganut agama Kristian boleh menggunakan kalimah Allah dan tiga perkataan Arab lain dalam penerbitan bahan agama mereka bagi tujuan pembelajaran.

Berikutan itu, Perdana Menteri, Datuk Seri Anwar Ibrahim menjelaskan, tindakan kerajaan itu bertujuan mengelak sebarang keputusan yang dibuat bercanggah dengan keputusan Majlis Raja-raja.


MHO nafi cetus kekacauan, fokus bantu pihak tertindas di Sabah

0

BANGI, Jumaat – Pertubuhan Kemanusiaan Masyarakat Antarabangsa Malaysia (MHO) menafikan tuduhan yang mendakwa kedatangan pertubuhan bukan kerajaan (NGO) tersebut ke Sabah bertujuan untuk mengganggu ketenteraman awam.
Menerusi satu hantaran video di akaun rasmi TikTok Setiausaha Agung MHO, Datuk Hishamuddin Hashim berkata, kedatangan MHO ke Sabah bukan bertujuan untuk membuat kacau-bilau di negeri tersebut.
Jelasnya, matlamat pertubuhan tersebut fokus untuk membantu mana-mana pihak yang ditindas dan dizalimi serta golongan yang tidak dilayan secara adil selaras dengan undang-undang kerajaan.
Jelas Hishammudin, MHO bersama kira-kira 1,000 orang penduduk kampung dari lima daerah di Sabah telah menyerahkan memorandum kepada Jabatan Ketua Menteri Sabah baru-baru ini.
Tindakan itu bertujuan untuk menggesa kerajaan negeri membantu menyelesaikan isu pemilikan tanah adat di Sabah yang menjadi kerisauan ribuan rakyat di negeri tersebut.
Tambah Hishammudin, MHO telah memaklumkan kepada pihak polis dan pasukan keselamatan serta mematuhi segala prosedur keselamatan sebelum bertindak.
Jelas beliau, tindakan yang dilakukan itu bukan untuk memburukkan mana-mana pihak dan sekadar ingin menuntut pembelaan.
Pada 24 Mei 2023, Hajiji mengeluarkan kenyataan untuk menyekat NGO dan pertubuhan dari luar negeri Sabah yang bertujuan untuk mengganggu ketenteraman awam serta menimbulkan kacau-bilau di negeri tersebut.
Bagaimanapun, Hishammuddin berkata, respons yang diberikan hanya sekadar jawapan umum terhadap kenyataan umum yang dikeluarkan Ketua Menteri Sabah, Datuk Seri Hajiji Noor kelmarin.


Pakistan kenakan larangan perjalanan ke atas Imran Khan

0

BANGI, Jumaat – Kerajaan Pakistan menyekat bekas Perdana Menteri, Imran Khan, isterinya dan ratusan pembantu politik daripada membuat perjalanan ke luar negara, kata pegawai pada Jumaat.

Agensi Penyiasatan Persekutuan (FIA) yang bertanggungjawab untuk imigresen dan sempadan meletakkan nama Khan ke dalam senarai larangan terbang, lapor Agensi Berita Jerman.

”Isteri Khan, Bushra Bibi dan lebih 500 pemimpin dan anggota Parti Tehreek-e-Insaf Pakistannya turut tersenarai,” kata pegawai itu.

Langkah itu dibuat ketika Khan berdepan tindakan undang-undang beberapa minggu selepas penyokongnya menyerbu kemudahan tentera utama termasuk ibu pejabat tentera, sebagai protes terhadap penahanannya pada 9 Mei.

Artikel berkaitan

Arab Saudi tidak akan normalisasi hubungan dengan Israel

Iraq mahu lelaki bakar Quran ditangkap

Thailand Benarkan Ganja Ditanam Di Rumah

Lagi gempa 5.1 skala richter gegar wilayah Kahramanmaras

Gempa bumi: Bayi disatukan dengan ibunya selepas 54 hari

Hampir 100 bekas Ahli Parlimen dari parti Khan menjauhkan diri dari bekas perdana menteri sejak kejadian itu. Lebih 7,000 penyokongnya pula ditangkap dalam satu tindakan kekerasan.

Menurut kerajaan, mereka yang menyerang kemudahan tentera akan berdepan perbicaraan di mahkamah tentera, langkah yang dikritik oleh kumpulan hak asasi global dan negara.

Kerajaan Khan, antara 2018 dan 2022, juga melarang beberapa pemimpin pembangkang daripada membuat perjalanan ke luar negara.

Beberapa menteri kerajaan berkata cadangan untuk mengharamkan parti Khan sedang dipertimbangkan, langkah yang mungkin memburukkan lagi kekacauan politik di negara yang menghadapi kegagalan ekonomi dan ancaman daripada kebangkitan semula militan. – BERNAMA


Peguam Negara gugurkan 16 kes berprofil tinggi sejak 2018

0

BANGI, Jumaat – Sebanyak 16 kes berprofil tinggi telah digugurkan Peguam Negara sejak 2018 sehingga 2023 di bawah Fasal (3) Perkara 145 Perlembagaan Persekutuan.

Menteri di Jabatan Perdana Menteri (Undang-Undang dan Reformasi Institusi), Datuk Seri Azalina Othman Said berkata, fasal itu memberi budi bicara kepada Peguam Negara untuk membuat keputusan memulakan, menjalankan atau memberhentikan apa-apa prosiding bagi sesuatu kesalahan.

“Daripada jumlah 16 kes tersebut, mahkamah telah memerintahkan 13 kes dilepas dan dibebaskan daripada pertuduhan dan tiga kes lagi dilepas tanpa dibebaskan di bawah Seksyen 254(3) Kanun Tatacara Jenayah.

“Jabatan Peguam Negara memutuskan untuk menggugurkan kes berprofil tinggi tersebut setelah menimbangkan, antara lain, perkembangan baharu sesuatu kes, representasi yang dikemukakan peguam bela tertuduh, tertuduh yang dilepas dan dibebaskan daripada pertuduhan dijadikan saksi pendakwaan, atau tertuduh dikenakan kompaun,” katanya.

Artikel berkaitan

Pengaruh Asing Menguasai Negara Jika Pemimpin Hilang Kepercayaan

Banjir bertambah buruk di lima negeri, 46,683 dipindahkan

Warga Singapura marah ditegur isi minyak dalam tong

Ramadan : rakyat dinasihat jangan membazir makanan – Agong

PAS Tidak Kaji Kerjasama Dalam PN

Beliau berkata demikian dalam jawapan bertulis kepada pertanyaan lisan Ahli Parlimen Permatang Pauh, Muhammad Fawwaz Mohamad Jan di Dewan Rakyat.

Muhammad Fawwaz meminta Perdana Menteri menyatakan data kes profil tinggi yang telah digugurkan oleh Peguam Negara sejak 2018 sehingga 2023 dan alasan pengguguran kes tersebut.

Mengulas lanjut, Azalina yang juga Ahli Parlimen Pengerang memberitahu, Jabatan Peguam Negara menegaskan bahawa keputusan untuk mengenakan atau menggugurkan pertuduhan terhadap mana-mana orang adalah berdasarkan keterangan dan fakta hasil daripada penyiasatan.

Katanya, keputusan yang dibuat adalah dengan adil berdasarkan keterangan dalam kertas siasatan, berlandaskan teras integriti bagi memastikan mangsa, saksi, tertuduh dan orang awam memperoleh keadilan sewajarnya selaras dengan bidang kuasa Peguam Negara yang diperuntukkan di bawah Perkara 145(3) Perlembagaan Persekutuan.


Pendakwaan mohon semua kes Muhyiddin dibicara bersama

0

BANGI, Jumaat – Pihak pendakwaan yang mengendalikan empat kes salah guna kuasa dan tiga kes pengubahan wang haram membabitkan bekas Perdana Menteri, Tan Sri Muhyiddin Yassin membuat permohonan kepada Mahkamah Sesyen supaya semua pertuduhan dibicarakan bersama di Mahkamah Sesyen Kuala Lumpur.
Timbalan Pendakwa Raya, Datuk Wan Shaharuddin Wan Ladin berkata demikian ketika prosiding sebutan kes di hadapan Hakim, Azura Alwi.
Beliau berkata, permohonan itu difailkan pada Khamis dan dokumen berkaitan telah diserahkan kepada pasukan pembelaan.
Peguam Muhyiddin, Hisyam Teh Poh Teik memberitahu, Hakim Azura Alwi memohon masa untuk menjawab permohonan perbicaraan bersama itu.
Hakim kemudian mengarahkan pihak pembelaan memfailkan afidavit mereka sebagai jawapan kepada permohonan itu selewat-lewatnya pada 30 Jun manakala bagi pihak pendakwaan memfailkan sebarang jawapan kepada jawapan itu dalam tempoh dua minggu selepas 30 Jun.
Hisyam berkata, mereka akan membantah permohonan pihak pendakwaan agar pertuduhan yang dihadapi Muhyiddin dibicarakan bersama dan menegaskan pasukan pembelaan hanya menerima salinan permohonan itu awal pagi ini.
Muhyiddin menghadapi empat pertuduhan salah guna kuasa di bawah Seksyen 23(1) Akta SPRM 2009 iaitu menggunakan kedudukannya sebagai Perdana Menteri dan Presiden BERSATU untuk suapan berjumlah RM232.5 juta daripada tiga syarikat dan seorang individu, antara 1 Mac 2020 dan 20 Ogos 2021.
Pada 10 Mac lalu, Muhyiddin mengaku tidak bersalah dan memohon dibicarakan terhadap keempat-empat pertuduhan salah guna kuasa dan tiga pertuduhan pengubahan wang haram.
Sebutan kes seterusnya akan berlangsung pada 4 Ogos 2023 memandangkan dua permohonan Muhyiddin belum selesai di Mahkamah Tinggi Kuala Lumpur.


Sebutan semula kes Muhyiddin 4 Ogos ini

0

BANGI, Jumaat – Mahkamah Sesyen Kuala Lumpur hari ini memutuskan 4 Ogos 2023 sebagai sebutan semula kes membabitkan Pengerusi BERSATU, Tan Sri Muhyiddin Yassin.

Hakim, Azurah Alwi membuat keputusan itu selepas mendengar permohonan daripada pasukan pembelaan bekas Perdana Menteri berkenaan sebentar tadi.

Prosiding hari ini melibatkan pemindahan tiga pertuduhan ke Mahkamah Sesyen 9 yang mana dua daripdanya sebelum ini membabitkan pengubahan wang haram RM195 juta yang dibacakan di Mahkamah Sesyen 14.

Manakala satu lagi yang dipindahkan ke mahkamah yang sama adalah membabitkan penerimaan wang hasil aktiviti haram berjumlah RM5 juta yang sebelum ini dibacakan di Mahkamah Sesyen Shah Alam.

Artikel berkaitan

Ambil tindakan terhadap Najwan Halimi – Rafique

Najib Selar Tindakan Bekas Gabenor Bank Negara

Adilkah bantuan RM15.75 juta untuk sekolah persendirian Cina?

2.57 Juta Pengundi Biasa Layak Mengundi

Lantikan politik bukan peluang laba politik – BERJASA

Ahli Parlimen Pagoh itu mengekalkan pengakuan tidak bersalah seperti sebelum ini.

Pada masa sama, mahkamah hari ini dimaklumkan, pasukan pembelaan Muhyiddin akan mengemukakan permohonan agar perbicaraan ketujuh-tujuh kes itu secara serentak.

“Kami membuat permohonan untuk memindahkan kes ini ke Mahkamah Tinggi dan dan semua pertuduhan dibacakan serentak.

”Jadi, pada masa itu akan kita ketahui keputusan, termasuk urusan ornyerahan semua dokumen,” kata Datuk Hisyam Teh Poh kepada pemberita di lobi Kompleks Mahkamah hari ini.

Untuk rekod, Muhyiddin berhadapan dengan tujuh pertuduhan.

Empat daripadanya membabitkan salah guna kuasa untuk mendapatkan rasuah berjumlah RM232.5 juta dan dua pengubahan wang haram sebanyak RM195 juta.

Berdasarkan pertuduhan, Muhyiddin sebagai seorang pegawai badan awam iaitu Perdana Menteri dan Presiden Bersatu menggunakan kedudukan untuk suapan iaitu wang RM200 juta, RM1 juta, RM19.5 juta dan RM12 juta untuk partinya daripada tiga syarikat serta seorang individu.

Lagi satu pertuduhan melibatkan penerimaan hasil aktiviti haram sebanyak RM5 juta daripada Bukhary Equity Sdn Bhd yang dimasukkan ke akaun AmBank milik BERSATU. – MALAYSIAGAZETTE


‘Selangor Baharu’ tawaran PN kepada rakyat Selangor

0

BANGI, Jumaat – Perikatan Nasioan (PN) Selangor memperkenalkan pra slogan ‘Selangor Baharu’ sebagai tawaran kepada rakyat di negeri ini untuk menghadapi Pilihan Raya Negeri (PRN) yang bakal tiba tidak lama lagi.

Setiausaha PAS Selangor, Roslan Shahir Mohd Shahir berkata, perkara itu telah dibincangkan bersama rakan komponen, BERSATU.

“Pada masa ini, PN sedang mencari tarikh sesuai untuk mengadakan majlis pelancaran slogan itu secara rasmi,” katanya.

Menurutnya lagi, slogan itu diyakini akan membawa mesej penting kepada semua golongan rakyat bahawa PN telah bersedia mengambil alih kepimpinan kerajaan Selangor jika diberi mandat pada PRN nanti.

Artikel berkaitan

29 Kampung Melayu Dilenyapkan Di Pulau Pinang

Rakyat Kesal Mahu Dapat Bantuan Perlu Hadapi Pelbagai Birokrasi

Empat lokasi pantai di Pulau Pangkor dikesan terhakis teruk

`Ibu Bapa Sekarang Sibuk, Kalau Tiada Subjek Agama Lagi Hanyut’ – Netizen

Pemandu langgar enam kenderaan positif ganja

“Kita kemukakan alternatif kepada rakyat negeri Selangor dengan memberi keutamaan untuk memastikan kepimpinan negeri kembali kepada anak negeri terutama jawatan penting seperti Menteri Besar Selangor.

“Jawatan (Menteri Besar) mestilah terdiri dalam kalangan anak negeri supaya ada citra Selangor dan faham selok-belok kesusahan serta permasalahan rakyat.

“Kalau Menteri Besar bukan anak Selangor, ada sedikit jurang di situ dan Exco PH (Pakatan Harapan) ketika ini pun tujuh daripada 10 bukan anak Selangor,” kata beliau.


SPRM siasat projek Petronas bernilai RM399 juta di Sarawak

0

BANGI, Jumaat – Suruhanjaya Pencegahan Rasuah Malaysia (SPRM) membuka kertas siasatan berhubung dakwaan rasuah melibatkan projek Petronas dan syarikat minyak dan gas antarabangsa.

Menurut SPRM, Petronas telah memberikan kerjasama penuh untuk menjalankan siasatan melibatkan projek bernilai RM399 juta di Sarawak.

“Setakat ini, SPRM telah menemukan beberapa kelemahan dalam amalan, sistem, dan tatacara kerja berhubung isu itu.

“SPRM mencadangkan penambahbaikan prosedur operasi standard (SOP) sebagai langkah-langkah pencegahan,” katanya dalam kenyataan.

Artikel berkaitan

PM jamin industri kewartawanan negara bebas tanpa campur tangan

MOU Bukan ‘Kitab Suci’ Untuk Halang Buat PRU Awal – Zahid

PAS nafi Hadi keluarkan amanat halalkan ajaran menyimpang

Najib Selar Tindakan Bekas Gabenor Bank Negara

Penerbangan pertama haji dijangka 21 Mei

Awal bulan ini, satu portal dalam talian melaporkan Petronas didakwa terlibat dalam pemberian kontrak RM399 juta kepada sebuah syarikat beroperasi di 14 negara untuk membina loji gas darat di Sarawak.

Laporan itu mendakwa, syarikat itu dikatakan terlibat dalam kesalahan rasuah serius sehingga dilarang beroperasi di negara lain.

SPRM menggesa sesiapa yang mempunyai maklumat untuk tampil menyalurkan bagi membantu siasatan mengikut Akta SPRM 2009. – FMT


Tiada bukti PN terima dana daripada syarikat perjudian

0

BANGI, Jumaat – Menteri di Jabatan Perdana Menteri (Undang-undang dan Reformasi Institusi), Datuk Seri Azalina Othman Said menegaskan, tiada bukti yang kukuh untuk mengesahkan bahawa Perikatan Nasional (PN) menerima sumbangan dana daripada syarikat perjudian sempena Pilihan Raya Umum ke-15 (PRU15) yang lalu.

Beliau juga menyatakan bahawa Suruhanjaya Pencegahan Rasuah Malaysia (SPRM) sudah menjalankan siasatan secara terperinci berkaitan dengan perkara ini.

SPRM juga mendapati bahawa maklumat yang dikemukan terlalu umum, malah tiada pihak yang boleh mengesahkan kesahihan dengan lebih terperinci berkaitan dengan perkara ini.

Justeru, tiada lagi fail siasatanh yang akan dibuka lagi atas isu yang dibangkitkan ini.

Artikel berkaitan

Jangan hanya laungkan ‘Rahmah’ dan ‘Madani’, perlu hidup bersama nadi rakyat

Anwar tidak pertimbang cadangan Ramasamy

Jaga sensitiviti kaum, agama, institusi diraja pada PRN Selangor

Penceramah luar perlu mohon kebenaran khas mengajar di Melaka

Harta ratusan bilion ringgit di luar negara, bekas Menteri Kewangan disiasat

Dalam pada masa yang sama beliau turut menyatakan bahawa selain SPRM, masih banyak lagi agensi-agensi lain yang turut bertanggungjawab dan berkuasa dalam usaha untuk menyiasat sebarang kesalahan jenyah yang dilakukan oleh mana-mana indivu seperti Polis Diraja Malaysia (PDRM) dan Lembaga Hasil Dalam Negeri (LHDN).

Azalina juga berharap agar tidak ada mana-mana pihak yang cuba untuk mempolitikkan atau memutarbelitkan jawapan yang telah beliau berikan kepada Ahli Parlimen Pasir Mas dalam Dewan Rakyat semalam.

Terdahulu Perdana Menteri, Datuk Seri Anwar Ibrahim telah menyatakan bahawa adanya sesetangah parti politik dalam Perikatan Nasional yang telah menerima dana daripada syarikat perjudian sempena kempen Pilihan raya Umum ke 15 (PRU15) yang lalu.


Unsur LGBT punca jam tangan Swatch dirampas – PM

0

BANGI, Jumaat – Serbuan pihak berkuasa terhadap kedai jam terkemuka, Swatch baru-baru ini bukan disebabkan warna jam tangan yang dijual, sebaliknya terdapat isu lesbian, gay, biseksual dan transgender (LGBT).

Bagaimanapun, Perdana Menteri, Datuk Seri Anwar Ibrahim berkata, beliau tidak mempunyai butiran mengenai kes itu dan menyerahkan kepada Kementerian Dalam Negeri (KDN) untuk memberikan penjelasan.

“Biar KDN jelaskan, ini bukan isu warna tetapi (difahamkan unsur) LGBT diletakkan pada jam terbabit, maafkan saya, kerana saya masih belum melihat perinciannya,” katanya.

Beliau berkata demikian selepas menghadiri Muzakarah Ulama-Umara sempena Festival Turath Islami Selangor pada Khamis.

Artikel berkaitan

JBPU batal pemilihan UMNO Bahagian Tumpat

Kerajaan tidak membenarkan sistem beraja diperolok

Hanya pegawai Gred 41 ke atas diberi kuasa tolak pelancong masuk

DONG ZONG RAKUS, SEPATUTNYA PERKASA SISTEM PENDIDIKAN KEBANGSAAN

Rehatkan Ahmad Zahid Dari Jawatan Presiden UMNO – Syed Ali

KDN sebelum ini menyerbu 11 butik jam tangan jenama Swatch di beberapa negeri dan merampas koleksi bertemakan pelangi yang sering dikaitkan dengan komuniti LGBT.

Serbuan selama dua hari pada 13 dan 14 Mei lalu itu diadakan di butik Swatch yang terletak di beberapa pusat beli-belah.

Koleksi jam yang dirampas itu terdiri daripada pelbagai warna pelangi, simbol yang diterima pakai oleh komuniti LGBT.

Dalam perkembangan berkaitan, Kumpulan Swatch berkata, firma itu kecewa dan prihatin dengan rampasan jam tangan berwarna pelangi yang meraikan hak lesbian, gay, biseksual dan transgender (LGBT) oleh Kementerian Dalam Negeri.

Ketua Pegawai Eksekutif syarikat itu, Nick Hayek dalam kenyataan kepada Reuters berkata, pihaknya lantang mencabar bahawa koleksi jam tangan mereka yang menggunakan warna pelangi dan membawa mesej keamanan serta kasih sayang itu boleh mendatangkan bahaya kepada sesiapa sahaja.

Syarikat itu berkata, pihaknya akan mengambil tindakan undang-undang untuk mendapatkan semula jam tangan tersebut.


Ambil alih BNS, kerajaan tiada pilihan selesaikan projek LCS

0

BANGI, Sabtu – Kerajaan tidak mempunyai pilihan selain mengambil alih syarikat yang bertanggungjawab terhadap projek pembinaan kapal tempur pesisir (LCS) iaitu Boustead Naval Shipyard Sdn Bhd (BNS), supaya projek berkenaan dapat diselesaikan.

Perdana Menteri, Datuk Seri Anwar Ibrahim berkata, ia berikutan kerajaan telah membelanjakan RM6 bilion bagi projek LCS.

“Ada projek yang on-going yang mesti kita (kerajaan) selesaikan termasuk LCS. Kita tiada pilihan, dah belanja RM6 bilion. Kita tidak boleh tutup, kita kena ambil alih untuk menyelesaikan projek,” katanya ketika ditemui pemberita selepas merasmikan Pesta Buku Antarabangsa Kuala Lumpur (PBAKL) 2023 di Pusat Dagangan Dunia Kuala Lumpur (WTCKL) di Kuala Lumpur hari ini.

Beliau mengulas mengenai pengumuman Menteri Pertahanan Datuk Seri Mohamad Hasan bahawa Kementerian Kewangan telah menubuhkan syarikat bertujuan khas (SPV) bagi mengambil alih syarikat yang bertanggungjawab terhadap projek LCS iaitu BNS, sebagai anak syarikat kepada MOF.

Artikel berkaitan

Jangan guna modal politik raih keputusan agong

Exco DAP cuba semarakkan Islamofobia, biadap – Haji Amin

Demonstrasi Aman Peguam Malaysia Hal Kebebasan Badan Kehakiman

Bursa Malaysia rendah, kekal bawah 1,400

Isu politik Melaka tidak jejas persediaan UMNO bagi PRN

Bagaimanapun, Anwar berkata kerajaan akan mengeluarkan kenyataan lengkap berhubung pengambilalihan syarikat itu.

Sebelum ini pembinaan kapal LCS terpalit kontroversi apabila Jawatankuasa Kira-Kira Wang Negara (PAC) mendedahkan tiada seunit pun telah disiapkan walaupun kerajaan telah membelanjakan RM6.083 bilion menerusi BNS. – BERNAMA


Anwar nafi buat dakwaan tanpa asas ke atas PN

0

BANGI, Sabtu – Datuk Seri Anwar Ibrahim mempertahankan kenyataan beliau bahawa sebahagian dana Pilihan Raya Umum (PRU) dimiliki Perikatan Nasional (PN) yang juga parti Melayu dan Islam diperoleh hasil syarikat perjudian.

Perdana Menteri menegaskan, tidak akan membuat sebarang dakwaan tanpa asas.

“Sila baca kenyataan dengan lengkap dan baru ambil tindakan. Tapi kalau dia (Pengerusi Perikatan Nasional (PN), Tan Sri Muhyiddin Yasin mahu bawa terus (kemuka tindakan saman), silakan.

“Saya tidak akan keluar kenyataan kalau saya tidak ada asas,” katanya ditemui media selepas merasmikan Pesta Buku Antarabangsa Kuala Lumpur (PBAKL) kali ke-40 di Pusat Dagangan Dunia (WTC) Kuala Lumpur di Kuala Lumpur hari ini.

Artikel berkaitan

KWSP Akan Lancar I-Sayang Tahun Depan

Jamil Khir Dilantik Penasihat Agama PM

Belanjawan 2023: Tiada GST tetapi barangan mewah akan dicukai

MAFI Sasar Kurangkan Pekerja Asing Sehingga 2030

Semak Semula Perkara 152 dan Akta 342

Beliau mengulas kenyataan Muhyiddin yang dilaporkan sedang berbincang dengan peguam mengenai kemungkinan mengambil tindakan undang-undang terhadap Anwar berhubung isu berkenaan.

Sebelum ini, Anwar pernah membayangkan sebahagian dana pilihan raya PN datang daripada syarikat perjudian yang terbabit dengan cabutan khas.


Isa Samad kembali ke pangkuan UMNO

0

BANGI, Sabtu – Setiausaha Agung UMNO, Datuk Dr Asyraf Wajdi Dusuki mengesahkan, bekas Menteri Besar Negeri Sembilan, Tan Sri Mohd Isa Abd Samad kembali menyertai UMNO.

Asyraf Wajdi berkata, mesyuarat Majlis Kerja Tertinggi (MKT) UMNO yang dipengerusikan Presiden UMNO, Datuk Seri Dr Ahmad Zahid Hamidi semalam meluluskan keahlian Mohd Isa.

“Ya, saya sahkan keahlian Tan Sri Mohd Isa ke dalam UMNO diluluskan oleh Majlis Kerja Tertinggi semalam

“Bagaimanapun, saya belum sempat ke pejabat untuk keluarkan surat keahlian kerana mesyuarat habis lewat malam tadi tapi saya sahkan keahlian itu,” katanya kepada pemberita di Wisma UMNO Negeri Sembilan di Seremban hari ini.

Artikel berkaitan

Keluarga Nazrin Hassan Mohon Pendakwaan Fail Rayuan

Ketua Hakim Negara tak boleh paksa cabang eksekutif berunding

Turkiye tidak ambil hati Malaysia pilih pesawat buatan Korea

Nahas ELmina: Polis sah identiti semua mangsa

Di Mana Agensi Kerajaan Di Saat Rakyat Kesusahan?

Mohd Isa, 74, mengumumkan keluar UMNO pada 27 September 2018 untuk bertanding dalam Pilihan Raya Kecil (PRK) Port Dickson sebagai calon Bebas ketika Barisan Nasional (BN) tidak meletakkan calon.

Sementara itu, Mohd Isa ketika ditemui di lokasi sama, mengucapkan terima kasih kepada MKT yang meluluskan keahliannya dalam parti itu.

“Ketika orang lain keluar, saya masuk UMNO.

“Mereka tak kenang jasa UMNO, sebab itu saya ingin terus kekal dalam UMNO,” katanya.

Katanya, UMNO banyak menyumbang kepada pembangunan negara dan kesejahteraan rakyat dan walaupun hampir enam tahun berada di luar UMNO, sokongan tetap diberi kepada gerakan dan aktiviti parti.

“Pada Pilihan Raya Negeri (PRN) di Johor dan Melaka, saya turun memberi sokongan kepada calon Barisan Nasional (BN).

“Dalam PRN di enam negeri akan datang, saya akan bantu berkempen untuk calon Kerajaan Perpaduan.

“Saya berkeyakinan kerajaan Negeri Sembilan mampu mengekalkan pemerintahan berdasarkan kekuatan dan sokongan rakyat,” katanya.

Dalam pada itu, Pengerusi Badan Perhubungan UMNO Negeri Sembilan, Datuk Seri Jalaluddin Alias, menyifatkan kemasukan semula Mohd Isa dapat membantu parti menjelang PRN tidak lama lagi.

“Saya memang mengharapkan bekas pemimpin UMNO kekal dalam parti ini untuk menguatkan parti,” katanya. – BERITAHARIAN


Jenazah bunuh, toreh, bakar selamat dikebumikan

0

BANGI, Sabtu – Ribuan manusia hadir pada pengebumian jenazah mangsa pembunuhan kekasih.

Jenazah, gadis 21 tahun, seorang pekerja restoran itu selamat dikebumikan di Tanah Perkuburan Islam Kampung Nelayan, Sungai Besar, Sabak Bernam Selangor.

Allahyarham,
Nur Anisah Abdul Wahab
 juga dikebumikan tanpa janin.

Artikel berkaitan

Kerajaan perlu contohi Kedah tamatkan operasi judi

‘Bila saya jadi PM, saya tak mahu zalim, nafikan hak rakyat…’- Anwar

3,464 beri respon positif projek PSI

Elon Musk tukar logo Twitter dengan X

Lelaki tabur paku ditahan polis

Malam tadi, menerusi facebook MR wan chai official, urusan pengkebumian mangsa dikongsikan di laman sosial berkenaan.

Kerana enggan merahsiakan kehamilan hasil hubungan rahsia, dia menjadi pembunuhan kejam bukan dirinya, sahaja tetapi bayi dikandungnya.

Pada kejadian pada Isnin lalu itu, mangsa 21 tahun, yang bekerja sebagai pelayan restoran,  dipukul suspek selepas berbalah kerana kandungannya yang sudah masuk empat bulan.

Lokasi jenazah dibakar di ladang kelapa sawit, Sabak Bernam, Selangor.

Akibatnya –  mangsa selain dipukul, turut ditoreh perutnya.

Suspek sebelum itu sempat membeli minyak petrol di stesen minyak untuk membakar mangsa.

Ketua Polis Daerah Sabak Bernam, Superintendan Agus Salim Mohd Alias, menunjukkan barangan dipercayai digunakan suspek.

Polis kemudian mengambil keterangan 10 suspek.

Semakan polis mendapati suspek, bekas penuntut sebuah kolej tidak memiliki sebarang rekod jenayah dan negatif dadah.

Suspek kini direman selama enam hari bagi membantu siasatan mengikut Seksyen 302 Kanun Keseksaan.

Ketua Polis Daerah Sabak Bernam, Superintendan Agus Salim Mohd Alias, juga mengesahkan motif menyembunyikan kehamilan antara punca kejadian.

Kandungan imbasan janin bayi ditunjukkan polis.


KPM bincang kenaikan gaji guru ada kelayakan lebih tinggi

0

BANGI, Sabtu – Kementerian Pendidikan (KPM) dalam radar perbincangan berhubung saranan menaikkan gaji guru yang memiliki kelayakan akademik lebih tinggi sebagai pengiktirafan kepada mereka.

Menteri Pendidikan, Fadhlina Sidek berkata, pihaknya juga memandang serius saranan tersebut dan berpandangan ia mestilah selari dari segi kualitifikasi bermakna integriti kualiti dan perkhidmatan perguruan yang menjadi tumpuan KPM.

“Kita ambil pandangan itu secara serius dan saranan berkaitan kenaikan gaji penjawat awam seperti mana yang diumum Perdana Menteri (Datuk Seri Anwar Ibrahim) akan jadi tumpuan awal sebaik saja ekonomi negara pulih. Ia juga tidak lari daripada hasrat KPM yang melihat perkara sama.

“Kita sedang berada dalam radar perbincangan (saranan itu) dan dalam konteks untuk menaikkan gaji guru serta dari segi kualitifikasi maknanya integriti kualiti dan perkhidmatan perguruan, ini menjadi tumpuan kita,” katanya kepada pemberita di Nibong Tebal, Pulau Pinang hari ini.

Artikel berkaitan

Ahli Dewan Diraja Selangor tuntut Sanusi mohon maaf secara terbuka

Awang Sariyan dilantik Penasihat Kehormat Pusat Pengajian Melayu China di Beijing

Gerakan Tanah Air Mula Bincang Kerjasama Dengan Perikatan Nasional

Tiada Bukti Omicron Mampu Bina Imuniti Kelompok – Khairy

Lelaki direman muat naik kenyataan berbaur ugutan, perkauman

Beliau ditemui selepas merasmikan Karnival Kita Madani Daerah Seberang Perai Selatan (SPS) di Sungai Duri yang turut dihadiri Pengarah Jabatan Penerangan Pulau Pinang, Sabri Said.

Fadhlina yang juga Ahli Parlimen Nibong Tebal berkata demikian ketika diminta mengulas laporan akhbar berhubung kerajaan disaran menaikkan gaji guru yang memiliki kelayakan akademik lebih tinggi sebagai pengiktirafan kepada mereka kerana berusaha memperkemaskan diri bagi memantapkan lagi pendidikan demi anak bangsa.

Setiausaha Kluster Pendidikan & Modal Insan Majlis Profesor Negara (MPN), Dr Anuar Ahmad dilaporkan berkata ketika ini gaji guru yang memiliki sarjana dan doktor falsafah (PhD) adalah sama dan ia wajar untuk dikaji semula.

Beliau turut dilaporkan berkata, kerajaan harus memberikan insentif kepada guru yang mempunyai kelayakan lebih tinggi agar mereka dapat merasakan pentingnya untuk sambung belajar bukan sahaja menambah ilmu, sebaliknya boleh meningkatkan gaji dalam bidang yang diceburi. – SINARHARIAN


LIMA 2023 : Kontrak bernilai RM10.1 bilion termeterai

0

BANGI, Sabtu –  Menteri Pertahanan, Datuk Seri Utama Mohamad Hassan menyaksikan majlis menandatangani dokumen kontrak, Memorandum Persefahaman (MOU), Surat Setuju Terima (SST) dan Surat Niat oleh Kementerian Pertahanan di Pameran Antarabangsa Maritim dan Aeroangkasa Langkawi 2023 (LIMA’23) pada Khamis.

Sejumlah 43 kontrak bernilai RM10.128 billion yang terdiri daripada 20 Dokumen Kontrak, 21 SST dan dua Surat Niat telah dimuktamadkan pada majlis terbabit.

Ketua Setiausaha Kementerian Pertahanan, Datuk Seri Muez Abd Aziz mewakili kerajaan Malaysia bagi menandatangani perjanjian tersebut.

Majlis berkenaan turut disaksikan oleh Timbalan Menteri Pertahanan, Adly Zahari dan Panglima Angkatan Tentera, Jeneral Tan Sri Affendi Buang.

Melalui dokumen kontrak terbabit, Tentera Darat Malaysia (TDM) akan menerima empat buah Helikopter Sikorsky UH-60A+ Black Hawk yang berfungsi sebagai platform kepada Tim Nukleus bagi tujuan latihan dan tugasan penerbangan operasi melalui sewaan daripada Aerotree Defence & Services Sdn Bhd. – SINAR


LIMA’23: Tun M terima anugerah pencapaian sepanjang hayat

0

BANGI, Sabtu – Bekas Perdana Menteri, Tun Dr Mahathir Mohamad menerima Anugerah Pencapaian Sepanjang Hayat bagi Anugerah Maritim dan Aerorangkasa Global IBR 2023.

Anugerah itu diberikan untuk menghargai individu yang berdedikasi dalam mempromosikan industri aeroangkasa dan maritim serta telah membantu sektor ini ke tahap lebih tinggi sekali gus memberi manfaat kepada rakyat dan negara.

Ia dianugerahkan buat julung kalinya sempena Pameran Maritim dan Aeroangkasa Antarabangsa Langkawi 2023 (LIMA ‘23)

Dr Mahathir ketika ditemui pemberita selepas majlis di Pusat Pameran Antarabangsa Mahsuri (MIEC) di Langkawi malam ini berkata, anugerah itu merupakan satu galakan kepada semua pemain industri aeroangkasa dan maritim untuk melakukan yang lebih baik dalam mempromosikan industri tersebut.

Artikel berkaitan

BERJASA sedia kerjasama PN agenda pertahankan agama, negara

20,041 kes kehilangan wang dari institusi perbankan tahun lalu

Aidilfitri: Warga asing ‘hiasi’ wajah ibu kota

Dakwa Anwar pendendam, Awang disaman

Tindakan Muda tanding solo PRN sia-sia – Tun M

Ditanya mengenai LIMA ‘23 yang bermula Selasa lepas dan bakal berakhir esok, beliau berkata, penganjuran kali ini adalah baik dan lebih ramai pihak menyertai pameran pada edisi ke-16 acara itu.

LIMA yang diadakan sejak 1991 merupakan cetusan idea bekas Perdana Menteri itu.

“Saya percaya LIMA akan kekal dan harap Kerajaan Malaysia meneruskan penganjuran acara dwitahunan ini,” katanya.

Dr Mahathir juga berkata, industri aeroangkasa serta maritim berkembang dengan baik dan penganjuran LIMA dapat memberi peluang kepada pempamer untuk mempromosikan produk mereka.

Beliau melihat penganjuran LIMA turut membantu sektor pelancongan dengan kemasukan delegasi asing ke negara ini. – BERNAMA


Maisarah terpisah dengan ibu, ayah bukan muslim dapat hak jagaan

0

BANGI, Sabtu –  Hati ibu mana yang tidak sayu apabila terpaksa berpisah dengan anaknya.

Sayu, di Mahkamah Tinggi Kuantan, Pahang semalam, Aishah ibu kepada Maisarah, 9,  terpaksa akur dengan keputusan untuk anaknya tinggal dengan bekas suami.

“Mama akan lawan ya”, kata Aishah
diiringi dengan pelukan erat
 dan hanya esakan kedua-dua beranak kedengaran.

Dalam video tular di media sosial semalam, Maisarah merangkul erat tubuh ibunya sambil menangis teresak-esak kerana hari terakhir beliau bersama ibu sebelum berada dalam jagaan ayahnya.

Artikel berkaitan

Gambar dipercayai berunsur seksual adalah tangkap layar aplikasi

Tanding jawatan lain, bukan Presiden dan Timbalan – Khir Toyo

Sivakumar perlu cuti sebagai menteri

Aman Palestin lancar kempen ‘Ramadan Bersamamu’ peruntuk RM12 juta

Belanjawan 2023: Elaun guru KAFA dinaikkan RM100

Video berdurasi seminit 20 saat itu tular,  memaparkan kasih sayang seorang ibu yang terpisah setelah diputuskan mahkamah.

Namun, dalam paparan video berkenaan, ibunya berkata akan memfailkan permohonan rayuan hak penjagaan anaknya.

Aishah dan bekas suami, adalah orang asal yang berpisah. Aishah kemudiannya memeluk Islam, manakala bekas suaminya tidak.

Selepas bercerai Aishah membawa Maisarah duduk bersama ke Terengganu namun dicabar oleh pihak ayah yang memfailkan hak penjagaan.

“
Jaga diri elok-elok, jaga aurat,  jangan bagi lelaki tengok. Mama tak akan tinggalkan Maisrah dan jaga diri tahu, jangan bagi orang buli. Duduk dengan  orang elok elok.”, itu antara pesanan disemat kepada Maisarah.

Sementara itu,
Pengasas YY  Community Centre, Y
useri Yusoff yang prihatin dengan kes ini berkata Mahkamah Tinggi Kuantan semalam  telah memutuskan ayah Maisarah untuk menjaga kanak-kanak ini.

Pengasas YY  Community Centre, Yuseri Yusoff

Menurut Yuseri  Maisarah ketika dalam peliharaan ayahnya, Maisarah didakwa hidup tidak diurus dengan baik dan terpaksa melihat kehidupan ayah yang bersekedudukan.

“Dia (Maisarah) pernah dijaga oleh beberapa pihak lain, dan dipaksa minum arak, serta menjadi mangsa dera dan buli.

Dakwa Yuseri si ibu berharap mendapat bantuan Biro Bantuan Guaman bagi mengadili rayuan pihaknya, kerana sebelum ini badan itu pernah dihubungi Aishah namun tiada maklum balas diterima.

Dalam satu hantaran di instagramnya semalam Yuseri mengucapkan terima kasih kepada mereka yang menularkan kes Puan Aishah.

Katanya, Aisyah kini mahu bertenang dan masih terkejut dalam keputusan semalam.

Yuseri juga berkata satu permohonan notis rayuan juga telah difailkan bagi
mengetepikan keputusan Mahkamah Tinggi Kuantan semalam.

“Kita di YY CC cuba bantu puan Aishah,  ibu Maisarah failkan rayuan di mahkamah rayuan. Hari ini melalui Tetuan Amin Chambers kita sudah failkan untuk ketepikan keputusan Mahkamah Kuantan semalam.”

Beliau juga menjelaskan keluarga berasal orang asli ini sudah memeluk Islam namun  bukan ayah Maisarah.


0

BANGI, Sabtu – Malaysia Madani: Tekad Perpaduan Penuhi Harapan dipilih sebagai tema sambutan Hari Kebangsaan dan Hari Malaysia (HKHM ) tahun ini.

Menteri Komunikasi dan Digital, Fahmi Fadzil berkata, pemilihan tema itu selari dengan tekad dan komitmen kerajaan untuk membangunkan sebuah negara dengan rakyatnya yang bersatu padu, memiliki semangat perpaduan tinggi serta hidup dalam keadaan aman dan sejahtera.

Menurutnya, ia juga didukung konsep Malaysia Madani sebagai kunci utama yang diinspirasikan Perdana Menteri, Datuk Seri Anwar Ibrahim bagi memastikan rakyat mengecapi segala bentuk kemajuan dan kemodenan berteraskan kemampanan budaya bangsa, berdaya cipta, keyakinan, kesejahteraan, hormat-menghormati serta ihsan.

“Pemilihan tema ini hasil kerjasama strategik dan kesepakatan pasukan panel pemikir terdiri daripada 16 pakar pelbagai bidang antaranya ahli akademik, tokoh budaya, pengamal media, pertubuhan belia, pertubuhan bukan kerajaan, Dewan Bahasa dan Pustaka, ikon belia serta pempengaruh media sosial.

Artikel berkaitan

PAS Terengganu pastikan ahli politik mohon tauliah MAIDAM

PN Selangor rangka strategi tembusi kerusi ‘hitam’ milik DAP

PAS yakin gelombang Melayu kekal hingga PRN

GERAKAN mohon maaf secara terbuka kepada semua penjawat awam

Harimau Malaya tewaskan Thailand 1-0 di Bukit Jalil

“Seiring dengan aspirasi tersebut, suka saya umumkan logo Malaysia Madani turut dipilih menjadi logo rasmi sambutan HKHM 2023,” katanya ketika melancarkan logo dan tema HKHM 2023 di Esplanade, Taman KLCC di Kuala Lumpur hari ini.

Hadir sama Timbalan Menteri Komunikasi dan Digital, Teo Nie Ching; Ketua Setiausaha Kementerian Komunikasi dan Digital, Datuk Mohamad Fauzi Md Isa; Ketua Pengarah Jabatan Penerangan Malaysia, Datuk Mohd Sukari Abdul Hamid dan Ketua Pegawai Eksekutif Pertubuhan Berita Nasional Malaysia (Bernama), Roslan Ariffin.

Fahmi yang juga Pengerusi Jawatankuasa Induk HKHM 2023 berkata, logo yang menggambarkan ’tangan yang diangkat’ ialah simbolisme kepada ikrar Rukun Negara manakala warna digunakan merupakan warna asas Jalur Gemilang, lambang kepada jati diri serta semangat patriotik rakyat Malaysia.

Sempena pelancaran hari ini, Fahmi menyeru semua pihak untuk menggunakan, memaparkan dan menularkan logo dan tema HKHM di semua platform sebagai menzahirkan tanda cinta kepada negara selain membantu usaha mempromosi dan menyebarluaskan erti sambutan HKHM tahun ini.

“Semua agensi kerajaan serta rakan-rakan sektor swasta dan NGO (badan bukan kerajaan) turut digalakkkan untuk bersama-sama menzahirkan kecintaan kepada negara melalui penganjuran program-program sempena HKHM 2023 pada peringkat organisasi dan komuniti masing-masing,” katanya.

Fahmi berkata, tiga aktiviti utama akan diadakan sepanjang Bulan Kebangsaan dan Hari Malaysia iaitu pelancaran Bulan Kebangsaan dan Kibar Jalur Gemilang pada 15 Julai di Bulatan Sultan Azlan Shah, Ipoh, Perak diikuti Sambutan Hari Kebangsaan yang akan diadakan pada 31 Ogos di Putrajaya dan Sambutan Hari Malaysia pada 16 September di Kuching, Sarawak. – BERNAMA


Mat Sabu nafi terbabit promosi skim pelaburan syariah

0

BANGI, Sabtu – Pejabat Menteri Pertanian dan Keterjaminan Makanan menafikan Datuk Seri Mohamad Sabu terbabit dalam promosi skim pelaburan patuh syariah, seperti poster yang tular di media sosial.

Pejabat itu dalam satu kenyataan di Facebook Mohamad hari ini berkata, menteri berkenaan tidak pernah memberi izin kepada mana-mana pihak untuk gambar beliau digunakan dalam sebarang promosi seumpamanya.

“Justeru, penyalahgunaan ini perlu diberhentikan segera,” katanya.

Kenyataan itu berkata, Pejabat Menteri Pertanian dan Keterjaminan Makanan juga telah membuat laporan kepada pihak Suruhanjaya Komunikasi dan Multimedia (MCMC) berhubung perkara berkenaan.


MKT UMNO terima penjelasan Ahmad isu undi calon DAP

0

BANGI, Sabtu – Mesyuarat Majlis Kerja Tertinggi (MKT) UMNO menerima penjelasan Datuk Seri Ahmad Maslan mengenai gesaan yang meminta ahli parti itu memilih calon DAP pada Pilihan Raya Negeri (PRN) di enam negeri tidak lama lagi.

Menurut salah seorang ahli MKT, Datuk Puad Zarkashi, penerimaan itu berdasarkan keterangan Ahmad yang menegaskan dirinya tidak menyebut calon DAP tetapi menyentuh mengenai calon Kerajaan Persekutuan.

“Ahmad beri penjelasan bahawa apa yang dia kata sebenarnya ialah supaya menyokong calon kerajaan. Itu sahaja.

“Dia tidak sebut pasal DAP pun, jadi kita terimalah penjelasan itu. Kita nak kerajaan kekal sehingga cukup penggal,” katanya.

Artikel berkaitan

Didakwa menipu Agong, Papagomo disoal siasat polis

147 ketua Wanita UMNO bahagian tidak lagi menyokong Noraini

Tambah baik hal ehwal Islam, beri manfaat kepada semua

Sembilan kubu warga asing dikenal pasti

Perketat Kawalan Pintu Masuk Antarabangsa, Elak Varian Omicron

Sebelum ini, Ahmad dilaporkan berkata, pengundi UMNO diminta untuk memilih calon DAP dan kerajaan di kawasan kediaman masing-masing demi mengukuhkan kedudukan kerajaan yang sedia ada.

Malah Ahmad juga berkata, tindakan sedemikian wajar dilakukan untuk mengikut disiplin parti apabila berada dalam Kerajaan Persekutuan.


Penyata hutang peneroka Felda dibentang akhir Jun

0

BANGI, Sabtu – Penyata hutang peneroka Lembaga Kemajuan Tanah Persekutuan (Felda) bagi tahun 2022 akan dibentangkan selewat-lewatnya hujung Jun ini.

Pengerusi Felda, Tan Sri Idris Jusoh berkata, pihaknya kini dalam proses mengemas kini dan menambah baik keupayaan sistem serta pengurusan maklumat hutang bagi membolehkan peneroka mendapat maklumat penyata yang tepat.

“Proses menaik taraf dan menambah baik sentiasa dilakukan. Untuk penyata akhir 2022 akan dibentangkan sepenuhnya selewat-lewatnya akhir Jun,” katanya kepada pemberita selepas Majlis Perasmian dan Penutup Felda Robotic Challenge 2023 (FRC23) di Kuala Nerus, Terengganu hari ini.

Menurutnya selepas ini para peneroka boleh mengakses penyata tersebut secara dalam talian untuk mendapatkan maklumat masing-masing.

Artikel berkaitan

Cadangan Penubuhan Jawatankuasa Siasatan Khas Tan Sri Azam Baki

Kelibat Ismail Sabri tak kelihatan pada taklimat Presiden UMNO

Setiausaha politik Anwar nafi khabar angin pelantikan Wan Azizah di JPM

Cukai cecair vape tidak memadai demi kesihatan

23 laporan polis terhadap Guan Eng

Sementara itu, 43 sekolah rendah dan menengah dalam wilayah Felda seluruh negara menyertai pertandingan FRC23 yang bertujuan memantapkan kemahiran, kreativiti dan penguasaan generasi baharu Felda dalam dunia robotik. – BERNAMA


Pertukaran Kabinet tertakluk budi bicara PM

0

BANGI, Sabtu – Sebarang pertukaran dalam anggota Kabinet adalah tertakluk kepada budi bicara Perdana Menteri.

Timbalan Perdana Menteri, Datuk Seri Dr Ahmad Zahid Hamidi berkata demikian ketika menjawab desas desus rombakan Kabinet yang akan dibuat oleh Datuk Seri Anwar Ibrahim.

Oleh itu, Ahmad Zahid menggesa semua pihak menunggu jika benar rombakan tersebut berlaku.

“Itu adalah hak mutlak dan budi bicara Yang Amat Berhormat Perdana Menteri. Kita tunggu kalau benar perkara itu berlaku,” katanya ketika ditemui selepas penutupan program Minggu Latihan Kebangsaan (NTW) 2023 di sini, hari ini.

Artikel berkaitan

PAS tak boikot Dominic, cuma kekurangan ahli

Kapal pengawal pantai China “The Monster” awasi projek gas Petronas

DAP dambakan sokongan orang Melayu demi kepentingan survival politik

Agong zahir ucapan Selamat Hari Polis ke-216, hargai pengorbanan warga PDRM

Isu ancam keharmonian, perpaduan harus ditangani pantas, cekap – Sultan Johor

Beliau turut memberitahu, pada kelazimannya tiada seorang pun Perdana Menteri yang akan berbincang dalam Kabinet sekiranya mahu melakukan rombakan.

Semalam, sebuah portal melaporkan Perdana Menteri akan merombak Jemaah Menteri selepas Pilihan Raya Negeri (PRN), namun perlu melakukan ’pembersihan’ dalam  jawatan kanan awam.

Sumber yang enggan didedahkan identitinya itu berkata, Anwar berhasrat menyingkirkan ahli Jemaah Menteri tidak berprestasi, selain memberi keutamaan pembersihan di beberapa kementerian dengan menukar ketua setiausaha dan ketua pengarahnya.

Bagaimanapun, sumber itu berkata, melaksanakan perubahan di peringkat kementerian tidak memberi banyak perbezaan, jika pegawai tidak kompeten masih berada dalam perkhidmatan awam.

Dalam pada itu, ketika ditanya mengenai pandangannya berhubung prestasi Jemaah Menteri dalam kerajaan, Ahmad Zahid yang juga Menteri Kemajuan Desa dan Wilayah berkata, semua berada dalam keadaan yang memuaskan. – MALAYSIAGAZETTE


SPRM tidak temui salah laku dalam kontrak RM399 juta – Petronas

0

BANGI, Sabtu – Suruhanjaya Pencegahan Rasuah Malaysia (SPRM) tidak menemui sebarang salah laku syarikat itu dalam projek bernilai RM399 juta.

Petronas berkata, siasatan itu melibatkan pemberian kontraknya kepada anak syarikat Malaysia sebuah syarikat huluan antarabangsa pada 2021.

“Petronas telah memberikan kerjasama penuh kepada SPRM dalam siasatan dan tidak menemui sebarang salah laku oleh Petronas, pekerja dan pengarahnya,” kata syarikat itu dalam satu kenyataan.

Semalam SPRM memaklumkan, ia sedang menyiasat dakwaan rasuah membabitkan Petronas dan sebuah syarikat minyak dan gas antarabangsa dalam projek itu di Sarawak.

Artikel berkaitan

Pesakit ‘LONG COVID’ Dipantau, Dirawat

Pemimpin PN mesyuarat, bincang usul undi percaya PM

Gangguan bekalan air di 99 kawasan di Selangor pada Isnin

Amirudin pegang 5 portfolio utama, Selangor umum senarai 11 EXCO

Enam Penghantar Makanan Foodpanda Dilepas Tanpa Bebas

Namun identiti syarikat sebuah lagi tidak dimaklumkan.

SPRM berkata, ia telah menemui ’beberapa kelemahan dalam amalan, sistem dan prosedur kerja’ dalam siasatannya dan mencadangkan penambahbaikan dalam prosedur operasi standard Petronas sebagai langkah pencegahan.

Petronas berkata, ia akan terus menambah baik dan mengukuhkan prosedur operasi standardnya sebagai sebahagian daripada usaha mencegah dan memerangi segala bentuk rasuah dan salah laku. – MALAYSIAGAZETTE


10,000 rakyat Malaysia dijangka sertai ibadah korban di Tanah Suci

0

BANGI, Ahad – Kira-kira 10,000 jemaah haji dan umat Islam di Malaysia dijangka melakukan ibadah korban di Tanah Suci Makkah, tahun ini.

Pengarah Operasi Kewangan Tabung Haji (TH) Shamsul Bahar Shamsudin berkata, jumlah itu dianggarkan meningkat berbanding tahun lalu iaitu 4,500 orang peserta korban berikutan kuota haji adalah separuh daripada jumlah semasa.

“Setakat ini kita sudah terima 6,500 permohonan ibadah korban yang mula dibuka pada pertengahan Mei lalu dan tarikh akhir penyertaan sehingga 6 Zulhijjah atau 24 Jun depan,” katanya.

Beliau berkata, bayaran boleh dibuat melalui aplikasi Thijari atau mana-aman kaunter TH di Malaysia dengan harga RM900 bagi seekor qibas.

Artikel berkaitan

KJ sah dilantik menjadi Ahli Lembaga JDT

Coldplay: Keuntungan tidak kekal lama, kerajaan hanya peroleh cebisan cukai

Tajuddin Mahu Ismail Sabri Jadi Perdana Menteri Selepas PRU15

Nik Abdul tidak bertanding bukan disebabkan Mohd Amar

Tak perlu panik, Tuaran masih terkawal – Dr Zaliha

Menurut Shamsul, daging korban akan diagihkan di Tanah Suci serta 25 negara lain antaranya, Palestin, Jordan, Syria, Iraq dan negara Afrika serta Asia seperti Mali, Ghana, Senegal, Bangladesh dan Azerbaijan.

Katanya, semua urusan korban akan diruruskan dengan Kerjasama Islamic Development Bank (IDB).

Dalam perkembangan lain katanya, sebanyak 11 petugas mengenai kemudahan berkaitan kewangan yang disediakan TH di Makkah dan Madinah bagi memastikan kelancaran operasi haji.

Jelasnya, TH juga menyediakan perkhidmatan untuk bayaran dam (denda) dan khidmat pengeluaran wang melibatkan kerjasama dengan Bank Islam Malaysia Berhad (BIMB).

“Ini tahun kedua tiada kaunter kewangan yang mana jemaah sudah tahu bahawa pengeluaran wang boleh dilakukan melalui mesin pengeluaran automatik (ATM) dan bayaran tanpa tunai.

“Khidmat ini memang memudahkan jemaah tetapi pada masa sama kita harap mereka semua dapat mengatur perbelanjaan masing-masing supaya urusan di sini lebih lancar,” tambahnya.


Arah kiblat boleh ditentukan jam 5.18 petang ini

0

BANGI, Ahad – Tepat jam 5.18 minit petang ini, rakyat Malaysia boleh menentukan arah kiblat secara tepat menerusi kaedah Istiwa Adzam (kaedah bayang matahari ketika matahari atas kaabah).

Jabatan Mufti Negeri Selangor dalam satu hantaran di Facebook menyatakan, umat Islam berpeluang menentukan sendiri arah kiblat menggunakan bayang matahari dibantu dengan peralatan yang mudah iaitu objek tegak seperti sebatang kayu.

Selain itu katanya, orang ramai boleh melakukan pengukuran kiblat dengan tepat menggunakan apa sahaja objek yang tegak di kediaman masing-masing seperti tingkap dan pintu pada waktu tersebut.

“Jadi apa yang boleh dilakukan kita adalah ambil
marker pen
 atau pembaris, dari arah bayang ke arah objek (yang tegak seperti pagar atau pintu). Itulah arah kiblat kita, Masanya adalah 5.18 petang,” katanya.

Artikel berkaitan

‘Duta Madani Perpaduan’ murid sekolah pupuk semangat perpaduan – Fadhlina

OIC sambut baik laporan Amnesty International mengenai aparteid terhadap Palestin

Wan Junaidi dilantik Yang Dipertua Dewan Negara ke-19

Jumlah doktor masih tak cukup di hospital kerajaan

Datuk ditahan bersama emas RM60 juta, wang RM38 juta dan 17 kereta mewah

Menurut kenyataan itu lagi, sekiranya terlepas masa jam 5.18 petang, orang ramai masih lagi berpeluang menanda arah kiblat sendiri sekurang-kurangnya dalam tempoh 20 minit daripada masa itu kerana arahnya masih lagi sama.

Kaedah Istiwa’ Azam adalah fenomena yang berlaku apabila matahari berada di atas titik Zenit sesuatu tempat ketika ia melintasi di Media tempat berkenaan.

Ketika Matahari Istiwa di atas Kaabah, bayang-bayang objek di mana-mana tempat di bumi yang menerima cahaya Matahari boleh menjadi panduan arah kiblat.

Fenomena ini berlaku dua kali dalam setahun iaitu pada 28 Mei (5.18 petang) dan 16 Julai, jam 5.28 petang.


Ibu bapa teruja anak dapat sertai program khatan secara percuma

0

BANGI, Ahad –

Menteri Besar Selangor Incorporated (MBI) menyasarkan lebih banyak bengkel dan program berkhatan dilaksanakan pada masa akan datang kerana program sedemikian memberikan pendedahan dan jaminan kepada pengkhatanan dan kanak-kanak dengan teknologi terkini yang digunakan.

Ketua Tanggungjawab Sosial dan Korporat MBI Selangor, Ahmad Azri Zainal Nor berkata, bengkel tersebut bukan sahaja menerima peserta dari Malaysia malah ada yang hadir dari Singapura.

“Ini adalah kali pertama bengkel sebegini rupa dijalankan dan MBI Selangor selaku mewakili kerajan negeri dengan sambutan yang dijalankan sebagai
 program tahunan akan datang dan mungkin selepas ini lebih ramai lagi kanak-kanak terlibat dalam program ini.

“Untuk pameran, difahamkan lebih 10 pameran dan peserta terlibat dalam 80 orang bukan hanya dalam negara sahaja, dari Singapura juga hadir dalam sesi bengkel ini.

Artikel berkaitan

PAS Perak Pelawa Tajuddin Bertanding Tiket PN

Kabinet belum bincang laksana semua GST

DUN Selangor bubar 23 Jun ini

Azam Baki Dilantik Selepas Lalui Proses Tapisan Keselamatan

PUTRA muktamadkan keputusan bertanding PRN pada 23 Julai ini

“Selepas ini kita akan adakan majlis berkhatan yang disertai oleh sekitar 30-35 kanak-kanak yang menetap di kawasan sekitar Bangi,” katanya ketika
 ditemui selepas perasmian program
 ‘Comprehensive Circumsion Workshop’
dan Program Berkhatan di sini, hari ini.

Tambahnya lagi, ia juga merupakan kali pertama penganjuran bengkel sedemikian malah kaedah berkhatan tersebut juga mempunyai pencapaian tersendiri.

Sementara itu, ibu bapa para peserta yang berkhatan pada hari ini juga turut menunjukkan rasa teruja kerana memberi peluang anak-anak mereka mengikuti program berkhatan secara percuma.

“Saya rasa teruja dan seronok juga. Biasalah pada cuti sekolah ini mesti rebut peluang dan ambil kesempatan ini untuk bagi anak bersunat,” jelas Harlina Maria.

“Semasa dalam kumpulan perumahan, saya lihat ada salah seorang doktor yang berkongsikan pautan program. Pada mulanya saya dapati pendaftaran sudah penuh tetapi saya lihat semula ada peserta yang tarik diri jadi saya pun mulakan pendaftaran.

“Alhamdulillah ini rezeki anak saya, kita daftarlah, mula-mula dah penuh, tiba-tiba ada yang tarik diri, rezeki anak saya,” kata Fadhli Adzha yang merupakan bapa kepada salah seorang peserta.

Terdahulu, Program Berkhatan Anak-anak Yatim dan Asnaf dan juga program
 ‘Comprehensive Circumsion Workshop’
turut dijayakan dengan penglibatan Kementerian Kewangan (MOF), Pertubuhan Ikatan Pengamal Perubatan & Kesihatan Muslim Malaysia (I-Medik), UniKLinik, Medicare Mosh Sdn Bhd serta agensi kesihatan lain dari hospital swasta.

ENDS/


Kampung Digital Melaka dilancarkan, perbaiki sistem penyampaian perkhidmatan

0

BANGI, Ahad – Projek Kampung Digital bakal dilancarkan di Melaka sebagai inisiatif menambah baik sistem pengurusan pentadbiran kampung dan penduduk yang sekian lama terikat dengan kaedah konvensional.

Memetik Berita Harian, Ketua Menteri Melaka, Datuk Seri Ab Rauf Yusof berkata, usaha itu bagi membantu system penyampaian perkhidmatan dan memudahkan pentadbiran kerajaan tanpa membabitkan sebarang kos kewangan.

“Saya memperkenalkan inisiatif Kampung Digital sebaik saya ambil alih pentadbiran negeri.  Sebagai anak kampung, saya lihat kaedah sistem penyampaian di Melaka ini masih berada pada taraf selepas merdeka,” katanya.

Tambahnya, kaedah konvensional mencetuskan banyak masalah seperti penghantaran dan penerimaan surat, terutama di kampung tradisional berikutan kediaman penduduk masih menggunakan alamat umum.

Artikel berkaitan

Jay Chou sedia tangguh konsert, minta penyokong lapor pada pihak atasan

PRK Parlimen Pulai, DUN Simpang Jeram pada 9 September, kempen 14 hari

Tuan Ibrahim mohon maaf dakwa Titah Diraja disediakan kerajaan

Jangan buat spekulasi tarikh keputusan SPM

UiTM tubuh Task Force kaji penggabungan tiga fakulti

Buktinya, dalam kad pengenalan beliau sendiri alamatnya adalah Batu 21, Kampung Pulau, Masjid Tanah, Melaka sedangkan katanya, ada ramai lagi penduduk dalam kampung Batu 21 ke Batu 22 dan ini boleh menimbulkan kekeliruan kepada penghantar.

“Jika dalam kampung itu, nama sama, mereka tak nak terima surat, lebih-lebih lagi surat saman. Katakan Hussin Bin Jaafar, dalam satu kampung ada tiga orang nama sama. Jadi, tak tahu siapa, rumahnya tak tahu di mana. Sebab itu, banyak surat ditinggal di kedai runcit atau masjid.

“Dengan pelaksanaan projek Kampung Digital, semua rumah yang guna alamat umum akan mempunyai nombor sendiri yang tersusun,” tambahnya.

Ketua Menteri Melaka, Datuk Seri Ab Rauf Yusof

Menurut Ab Rauf, kajian sudah dibuat dan diperincikan dengan semua rumah akan didigitalkan alamatnya dengan kaedah baharu sekali gus pentadbiran penduduk juga akan menjadi lebih baik.

Jelasnya, rumah di sebelah kanan arah utara akan diberikan nombor genap manakala rumah di sebelah kiri arah utara akan diberikan nombor ganjil.

Sehubungan itu beliau berharap, seluruh penduduk terbabit dapat mengemas kini alamat rumah dalam kad pengenalan mereka di Jabatan Pendaftaran Negara (JPN).

Katanya, ini penting kerana akan melibatkan perubahan urusan penghantaran dan penerimaan dokumen termasuk bil utiliti, sistem perbankan, urusan geran tanah, urusan dengan pihak berkuasa tempatan (PBT), selain memudahkan penyedia perkhidmatan.


PM jamin industri kewartawanan negara bebas tanpa campur tangan

0

BANGI, Ahad – Perdana Menteri, Datuk Seri Anwar Ibrahim memberi jaminan industri kewartawanan negara bebas tanpa campur tangan asing termasuk mana-mana pihak dalam kerajaan.

Beliau berkata segala kritikan terhadap pentadbiran Kerajaan Campuran termasuk membabitkan dirinya akan diterima.

“Saya dan rakan-rakan dalam pimpinan kerajaan sekarang membuat keputusan sangat jelas bahawa media di Malaysia harus bebas sepenuhnya.”

“Kita bersedia dengan hujah kalau benar ada kelemahan, kita bersedia memohon maaf dan melakukan perubahan. Sebab itu, rakan-rakan, wartawan yang beri sambutan luar biasa hari ini harus menerima kenyataan,” katanya ketika menyampaikan ucapan perasmian Hari Wartawan Nasional (HAWANA) 2023 di Ipoh, hari ini.

Hari Wartawan Nasional (HAWANA) 2023

Bagaimana pun beliau menegaskan, kritikan terhadap kerajaan tidak wajar menimbulkan rasa cemas atau takut dalam kalangan pimpinan.

Beliau turut berharap isu membabitkan permusuhan kaum dan menyempitkan risalah agama yang boleh mencetuskan kerosakan serta kekecohan dalam masyarakat tidak dimainkan pengamal media.

Dalam pada itu, Menteri Komunikasi dan Digital Fahmi Fadzil turut berkata, Malaysia bukan sahaja memerlukan media yang benar-benar bebas, tetapi juga berani untuk melaporkan sebarang berita tanpa rasa bimbang atau berat sebelah.

Fahmi juga menggesa media tradisional untuk berinovasi dan berubah, seperti menggunakan teknologi baharu dan menerima platform dalam talian selari dengan pertumbuhan pesat penggunaan Kecerdasan Buatan (AI) termasuk dalam industri media.


Zahid ingatkan PAS jangan berangan sertai Kerajaan PH-BN

0

BANGI, Ahad – Pengerusi Barisan Nasional (BN), Datuk Seri Dr Ahmad Zahid Hamidi mengingatkan PAS supaya tidak berangan untuk sertai Kerajaan gabungan Pakatan Harapan (PH) dengan Barisan Nasional (BN).

“Jangan nak perasan (kononnya) ada orang tawarkan sertai Kerajaan Perpaduan,” katanya kepada Tan Sri Abdul Hadi Awang.

Semalam, Abdul Hadi mendakwa ada pihak dalam kerajaan menghubunginya untuk berjumpa bagi menawarkan PAS menyertai Kerajaan Perpaduan.

Katanya, tawaran itu muncul kerana Pakatan Harapan (PH) khususnya PKR menyedari kedudukannya tidak kukuh, apatah lagi jumlah kerusi Melayu parti berkenaan tidak sebanyak PAS.

Artikel berkaitan

Aminuddin mahu Bantu Selesaikan Masalah Pendidikan Penduduk Setempat Temerloh

Dasar Perumahan Negara akan dikaji semula

PAU 2022 hanya bahas usul ucapan dasar Presiden

Muda pula bantah pengampunan pada Najib

Wakil rakyat ditegur merokok di bangunan Parlimen

Dalam pada itu, Ahmad Zahid yang juga Presiden UMNO berkata, PAS lebih elok bersama dengan BERSATU dan sekutunya dalam Perikatan Nasional (PN).

“Saya rasa eloklah mereka (PAS) terus berkawan dengan BERSATU.”

“Jangan perasan ada sesiapa nak tawarkan pada dia (Hadi),” katanya semasa Karnival Kerjaya MyFuturJobs dan Skim Keselamatan Sosial Suri Rumah di Dewan Serbaguna Datuk Haji Abdullah Ahmad di Bagan Datuk, hari ini.


Beban kemuka bukti PN terima dana judi terletak pada PM

0

BANGI, Isnin – Perdana Menteri, Datuk Serik Anwar Ibrahim perlu bertanggung jawab membuktikan dakwaan Perikatan Nasional (PN) menerima dana kempen pilihan raya daripada syarikat judi.

Ketua Pengarah Pilihan Raya PN, Datuk Seri Muhammad Sanusi Md Nor dalam satu kenyataan berkata, Anwar perlu  mengemukakan bukti bukan berdasarkan tuduhan melulu itu.

“Kes dana daripada
syarikat judi bukan saya mencabar, saya kata dari sudut perundangan, beban bukti terletak kepada pihak yang menuduh

“Jadi sila kemukakan bukti jika sesuatu tuduhan dibuat,” katanya ringkas di media sosial.

Artikel berkaitan

Terengganu akan jadi Kelantan kedua jika undi PAS – Ahmad Said

Dr Muhammad Faiz letak jawatan Ahli Majlis Pimpinan Tertinggi BERSATU

Tuduhan Saifuddin berniat jahat, mainan politik isu MARRIS, REE

Amirudin tawar lima tekad, 52 program untuk rakyat Selangor

Angkat sumpah MB Negeri Sembilan berlangsung hari ini

Semalam, pihak media melaporkan bahawa Sanusi yang juga merupakan Menteri Besar Kedah mencabar Anwar untuk memberikan bukti PN menerima dana daripada syarikat judi.

Tambahnya, dakwaan yang mengatakan kononnya PN menerima dana daripada syarikat judi untuk membiayai kemen Pilihan Raya Umum ke-15 (PRU15) lalu itu hanyalah bertujuan untuk menimbulkan persepsi yang buruk terhadap parti gabungan itu.

Sanusi turut berkata, dakwaan Anwar berhubung isu itu juga disifatkan sebagai mainan politik semata-mata.

“Ia (isu dana judi) dari awal hanya isu politik untuk timbulkan persepsi. Persepsi ini ada yang betul, ada yang tak betul.

“PAS ini, duit ahli kita dok (ada) dalam poket, mai (datang) derma… mai derma. Kita haramkan judi di negeri ini, takkan tauke judi nak bagi derma kat kita. Nak buat aktiviti (judi) tak boleh, pergi tanya di negeri yang menghalalkan itu,” katanya.

Mengulas lanjut, Sanusi turut menggesa Anwar menyerahkan bukti secepat mungkin.

“Perdana Menteri pun tak boleh siasat sendiri, hanya agensi (SPRM) boleh buka fail. Fail agensi bukan daripada dia.

“Asas kepada semua dakwaan itu, Sila kemukakan bukti. Sebab dia yang tuduh, jadi dia kena buktikan, beban bukti terletak pada yang tuduh. Sila buktikan,” katanya.

Terdahulu, Anwar dilaporkan berkata, beliau tidak akan mengeluarkan sekarang kenyataan jika tiada asas.

Beliau turut meminta Tan Sri Muhyiddin Yassin untuk membaca dengan baik kenyataannya berhubung dana judi yang didakwa melibatkan PN itu semasa kempen PRU15 sebelum mengambil sebarang bentuk tindakan undang-undang.

Minggu lalu, Menteri Undang-Undang dan Reformasi Institusi, Datuk Seri Azalina Othman Said dalam kenyataan bertulis memaklumkan siasatan SPRM mendapati tiada unsur penerimaan rasuah termasuk sumber dana oleh parti kerajaan ketika itu seperti yang didakwa.

Azalina berkata, SPRM sudah menjalankan kajian terperinci berkaitan maklumat berkenaan, bagaimanapun, agensi itu mendapati maklumat tersebut terlalu umum dan tiada pihak yang boleh mengesahkan isu itu.

Begitupun, pada Jumaat, Azalina menegaskan siasatan dakwaan dana judi melibatkan PN tidak dihentikan atau digugurkan.


Bekalan gula berkurang, KPDN digesa ambil tindakan

0

BANGI, Isnin – Kementerian Perdagangan Dalam Negeri dan Kos Sara Hidup (KPDN) perlu memastikan bekalan semua jenis gula mencukupi supaya tidak ada pihak yang akan mengambil kesempatan terhadap isu ini.

Memetik Malaysia Gazzete, Timbalan Setiausaha Agung Gabungan Persatuan-persatuan Pengguna Malaysia (FOMCA), Nur Asyikin Aminuddin berkata, pengguna mempunyai hak untuk membuat pilihan daripada pelbagai jenis gula, bukannya hanya terhad kepada gula putih bertapis sahaja.
“FOMCA turut risau jika pengenalan gula yang baharu ini akan membuka peluang untuk sesetengah pihak mengaut untung.

“Gula putih bertapis jernih ini adalah untuk memberi banyak pilihan kepada pengguna tetapi macam mana nak ada pilihan jenis gula kalau gula yang pengguna biasa guna pun, ada sesetengah negeri yang kurang bekalannya,” katanya.
Jelasnya, seluruh negeri tidak sepatutnya berhadapan dengan masalah bekalan gula putih yang berisiko membuka ruang kepada pihak yang tidak bertanggungjawab untuk mengaut keuntungan.

Baru-baru ini, Persatuan Pengguna Pulau Pinang (CAP) menyuarakan kebimbangan mereka terhadap kekurangan bekalan gula putih yang sedang berlaku.

Artikel berkaitan

Pegawai JKM diarah tunjuk sebab ambil anak daripada bapa

MB Perak dakwa videonya mengenai Tanah Rizab Melayu dimanipulasi

Pihak luar terbabit lakukan perlombong haram nadir bumi – Aminuddin

19 MoU dilaksanakan selewat-lewatnya tahun depan

Agong titah perhebat bendung aktiviti jenayah, sama-sama jaga kedaulatan negara

Katanya, kerajaan melaporkan telah membenarkan dua syarikat pengeluar gula tempatan MSM Malaysia Holdings Bhd dan Central Sugars Refinery Sdn Bhd (CSR) untuk mengeluarkan gula putih bertapis jernih, berkuat kuasa hari ini.

Sementara itu, Menteri Perdagangan Dalam Negeri dan Kos Sara Hidup, Datuk Seri Salahuddin Ayub berkata, kebenaran itu akan memberikan pilihan gula kepada pengguna, selain gula putih bertapis kasar dan halus sedia ada yang disifatkan sebagai ‘gula rakyat’.


Erdogan menang pilihan raya, kekal pertahan jawatan

0

BANGI, Isnin –
Keputusan pusingan kedua Pilihan Raya Presiden Turkiye menyaksikan kemenangan tersebut sekali lagi berpihak kepada Presiden, Recep Tayyip Erdogan selepas menewaskan pencabarnya dari parti pembangkang sekular, Kemal Kilicdaroglu.

Lembaga Pilihan Raya negara tersebut turut mengesahkan keputusan rasmi menunjukkan pemimpin berusia 69 tahun itu memperoleh sebanyak 52.14% sokongan sementara Kilicdaroglu, 74, menerima 48.09 % undi secara keseluruhannya.

“Kita telah menyelesaikan pusingan kedua Pilihan Raya Presiden dengan sokongan rakyat kita. Saya ingin mengucapkan terima kasih kepada semua rakyat kerana menunjukkan kehendak mereka untuk masa depan, yang baik untuk diri mereka sendiri dan anak-anak mereka dengan mengundi dalam pilihan raya,

“Saya ingin mengucapkan terima kasih kepada setiap rakyat yang memberikan tanggungjawab mentadbir negara untuk lima tahun akan datang dengan pilihan yang mereka buat,” katanya.

Artikel berkaitan

Kemalangan maut lawan arus, OKU mengaku tidak bersalah

Kekosongan kerusi Parlimen Pulai, DUN Simpang Jeram, SPR masih tunggu pemakluman

Shafie dakwa manifesto Mazwan tidak memahami denyut nadi penduduk setempat

Anak muda akan memilih parti politik yang berteraskan Islam

Paludan tidak berhenti provokasi, ancam bakar lagi tiga Al-Quran

Erdogan yang ditemani isterinya, Emine Erdogan berucap kepada para penyokong yang berkumpul di luar pekarangan kediamannya selepas disahkan memenangi Pilihan Raya Presiden Turkiye di daerah Kisikli, Istanbul.

Dalam pada itu, pilihan raya kali ini disifatkan paling signifikan buat Turkiye memandangkan keputusan pusingan pengundian pertama yang diadakan pada 14 Mei lalu menyaksikan tiada pihak mendapat 50 peratus undi mutlak.

Kemenangan tipis Erdogan dalam pusingan pilihan raya bersejarah ini menunjukkan beliau kekal mempertahankan jawatan serta pemerintahannya selama dua dekad sehingga 2028 selain akan mengukuhkan lagi imejnya selepas mengubah dasar domestik, ekonomi, keselamatan dan dasar luar.

Sementara itu, beliau juga dilihat sebagai wira golongan miskin di pedalaman Turkiye kerana ketegasan dan ketaatan mematuhi ajaran Islam, pada masa sama memberi kebebasan beragama serta usaha memodenkan negara berkenaan.

Erdogan turut melakukan pembaharuan dan pembangunan di Turkiye antaranya, kolej penuntut lelaki dan wanita diasingkan, mengehadkan tempat dan pengiklanan penjualan arak, memperkasakan perbankan Islam serta lantang mengecam Israel khususnya berkaitan pembunuhan rakyat Palestin.


GERAKAN sasar 30 kerusi pada PRN

0

BANGI, Isnin – Gerakan bercadang untuk bertanding sekurang-kurangnya 30 kerusi pada Pilihan Raya Negeri (PRN) di enam negeri akan  datang.

Presiden GERAKAN, Dominic Lau Hoe Chai berkata, pemilihan kerusi parti itu pada PRN ini sudah selesai hampir 90 peratus.

“Bagi GERAKAN, 30 kerusi dipilih untuk ditandingi di Kedah, Pulau Pinang, Selangor dan Negeri Sembilan,” katanya.

Beliau turut menambah, GERAKAN akan menghantar wakil yang akan bertanding di setiap negeri kecuali Terengganu dan Kelantan.

Artikel berkaitan

Nik Abdul tidak bertanding bukan disebabkan Mohd Amar

PAS umum tukar MB, TMB Kelantan lepas pilihan raya

Anwar serah kepada Peguam Negara ambil tindakan ke atas Sanusi

Sanusi saman Saifuddin isu REE, MARRIS

Terengganu akan jadi Kelantan kedua jika undi PAS – Ahmad Said

“Bagi Kelantan dan Terengganu, masih dalam rundingan bersama pemimpin Pakatan Nasional (PN) pada ketika ini.

“Kami (GERAKAN) tidak kisah sekiranya tidak bertanding di dua buah negeri tersebut kerana matlamat utama kami adalah untuk memastikan PN menang,” katanya.

Dominic Lau juga berharap GERAKAN akan memperoleh kemenangan di Pulau Pinang kerana pendirian parti itu adalah untuk berfungsi sebagai medium suara rakyat di negeri tersebut.

Sewaktu menjadi sekutu Barisan Nasional (BN), GERAKAN menerajui Pulau Pinang sejak tahun 1969 hingga 2008.

GERAKAN kehilangan Pulau Pinang selepas dimenangi DAP pada tahun 2008.

Parti itu juga meninggalkan BN pada tahun 2018 dan pada Februari 2021, Gerakan menyertai PN.

Ketika ini, GERAKAN tidak memegang sebarang kerusi Parlimen mahupun  negeri.


Kerja kilang, E-hailing pekerjaan diminati 300,000 pelajar lepasan SPM

0

BANGI, Isnin -Sebanyak 40 peratus daripada 500,000
pelajar lepasan Sijil Pelajaran Malaysia (SPM) yang meneruskan pengajian ke peringkat yang lebih tinggi atau memilih menyertai Pendidikan Teknikal dan Latihan Vokasional (TVET) setiap tahun.

Perkara berkenaan didedahkan Timbalan Menteri Kewangan, Datuk Seri Ahmad Maslan sewaktu membangkitkan kepentingan pelajar menengah di negara ini yang didedahkan kepada ilmu keusahawanan di peringkat sekolah lagi.

Katanya, rekod berkenaan menunjukkan saki baki mereka yang tidak melanjutkan pengajian ke peringkat yang lebih tinggi berkemungkinan besar menyertai sektor pekerjaan seperti sektor perkilangan dan perkhidmatan penghantaran makanan atau barangan (E-Hailing) di negara ini.

“Statistik merekodkan hanya 40 peratus daripada 500,000 lepasan SPM melanjutkan pengajian ke Tingkatan Enam, institusi pengajian tinggi (IPT) atau TVET setiap tahun.

Artikel berkaitan

BN GABUNG PH, DONG ZONG TERUS BERANI DESAK IKTIRAF UEC

Bomba Bersiap Siaga, Paras Air Sungai Lui Tidak Seperti Didakwa

100 ditipu sindiket tawar penjualan baucer dalam talian – MHO

Siti Bainun jalani prosiding bela diri tanpa diwakili peguam

Sanusi nafi kata pinda Perlembagaan, sebaliknya minta naikkan nilai pajakan

“Ini bermakna sekitar 300,000 daripada jumlah itu tidak melanjutkan pelajaran.

“Baki 300,000 itu mungkin bekerja dalam sektor kilang atau e-hailing dan terus menambah jumlah penduduk dalam kumpulan B40 di negara ini.

“Kita tidak mahu ini berterusan, sekali gus ilmu keusahawanan perlu jadi subjek teras sekolah menengah untuk lahirkan usahawan berpendapatan tinggi,” katanya selepas merasmikan Perhimpunan Agung Tahunan Gerakan Belia 4B Malaysia (Belia 4B) kali ke-42 dan 43, di Kuala Langat semalam.

Pada  masa yang sama, beliau turut mengumumkan peruntukan sebanyak RM150,000 daripada Kementerian Kewangan untuk belia B40 menjalankan program berkaitan keusahawanan kepada kumpulan sasar pertubuhan di negara ini.

Terdahulu pada Februari lalu, Jabatan Perangkaan Malaysia (DOSM) mengumumkan dapatan kajiannya menunjukkan sebanyak 97.71 peratus pekerja gig dalam perkhidmatan E-Hailing di negara ini ialah golongan belia yang berusia 15 sehingga 30 tahun, manakala bakinya adalah dewasa 60 tahun ke atas.

Maklumat pekerjaan dan pendapatan pula mendapati bahawa sebanyak 73.98 peratus pekerja perkhidmatan berkenaan menjadikan kerjaya itu sebagai sumber pendapatan utama, manakala sebanyak 70.35 peratus pula menjadikannya sebagai pekerjaan utama.

Kajian (DOSM) juga mengenal pasti sebanyak 1.46 peratus daripada jumlah pekerja perkhidmatan berkenaan adalah pelajar.

Dalam usaha untuk menangani isu berkenaan, Ahmad Maslan berkata, pendidikan keusahawanan wajar diperkenal dan dijadikan subjek teras di peringkat sekolah menengah dalam usaha mewujudkan ‘bangsa usahawan’ di dalam kalangan  belia.

Beliau membangkitkan perkara itu pada mesyuarat Majlis Pekerjaan Negara (MPN) yang dipengerusikan Timbalan Perdana Menteri, Datuk Seri Fadillah Yusof dan turut dihadiri Menteri Pendidikan, Fadhlina Sidek, baru-baru ini.

“Saya mencadangkan kurikulum sekolah menengah diubah dengan memasukkan subjek keusahawanan.

“Ia wajar dijadikan subjek bersendiri sebagaimana subjek lain untuk kurikulum Tingkatan Satu hingga Tingkatan Lima.

“Ini kerana usahawan perlu mempunyai ilmu perniagaan lebih meluas dan kaedah pemasaran efektif bagi mencapai kejayaan.

“Lebih ramai usahawan, lebih mudah sesebuah negara itu maju,” katanya berharap Kementerian Pendidikan (KPM) mempertimbangkan cadangan berkenaan,” katanya.


Rafizi nafi PKR tawar PAS serta kerajaan

0

BANGI, Isnin – Timbalan Presiden PKR, Rafizi Ramli menafikan dakwaan Presiden PAS, Tan Sri Abdul Hadi Awang bahawa PKR ada menawarkan parti itu untuk menyertai Kerajaan Persekutuan.

Sebaliknya, Rafizi yang juga Ahli Parlimen Pandan berkata, pihaknya juga tidak tahu bagaimana dakwaan itu timbul sedangkan beliau terlibat secara langsung dalam pembentukan kerajaan selepas Pilihan Raya Umum ke-15 (PRU-15) lepas.

“Saya tak pernah dengar (dakwaan PAS ditawarkan masuk kerajaan) (sedangkan) saya adalah antara tiga individu dalam PKR yang banyak merundingkan pembentukan kerajaan selain (Presiden PKR) Datuk Seri Anwar Ibrahim dan (Setiausaha Agung PKR) Datuk Seri Saifuddin Nasution Ismail.

“Saya tidak tahu ini cerita zaman bila tapi saya boleh bagi tahu, sepanjang saya terlibat dalam pembentukan kerajaan, saya tidak tahu langsung tentang perkara ini (tawaran), kecualilah ada sesiapa yang lain (yang buat tawaran),” katanya kepada pemberita.

Artikel berkaitan

Annuar Musa bertanding atau tidak, diputus malam ini

SPR terima watikah pembubaran DUN Negeri Sembilan

Ku Li dilantik sebagai Penasihat UMNO

Dr Muhammad Faiz letak jawatan Ahli Majlis Pimpinan Tertinggi BERSATU

Debat ekonomi Rafizi, Syahir pada 9 Ogos

Rafizi yang juga Menteri Ekonomi berkata demikian selepas menghadiri sesi libat urus Kajian Separuh Penggal Rancangan Malaysia Ke-12 2021-2025 di Majlis Bandaraya Iskandar Puteri, .

Baru-baru ini, Abdul Hadi dipetik sebagai berkata pernah dihubungi beberapa kali oleh ‘orang tertentu’ yang didakwa menawarkan PAS menyertai kerajaan. – BERNAMA


Sanusi tuntut bukti dakwaan Perdana Menteri susulan dana parti

0

BANGI, Isnin – Perikatan Nasional (PN) menuntut Perdana Menteri, Datuk Seri Anwar Ibrahim mengemukakan bukti terhadap dakwaan bahawa gabungan itu menerima dana kempen pilihan raya daripada syarikat judi.
Ketua Pengarah Pilihan Raya PN, Datuk Seri Muhammad Sanusi Md Nor berkata, sebagai pihak yang menuduh, beban bukti terletak kepada Anwar untuk mengesahkan dakwaannya itu.
Menerusi hantaran di Facebook, Sanusi berkata beban bukti terletak kepada pihak yang menuduh jadi seharusnya pihak tersebut mengemukakan bukti pertuduhannya.
Terdahulu, Anwar mempertahankan kenyataannya bahawa sebahagian dana PRU dimiliki PN yang juga parti Melayu dan Islam, diperoleh dari syarikat perjudian.
Ahli Parlimen Tambun itu menegaskan, beliau tidak akan membuat sebarang dakwaan tanpa asas dan tidak akan memohon maaf kepada Pengerusi PN, Tan Sri Muhyiddin Yassin berhubung tuduhan gabungan itu mengambil wang daripada syarikat perjudian untuk membiayai kempen Pilihan Raya Umum ke-15 (PRU15).
Tuntutan itu berikutan kenyataan Menteri di Jabatan Perdana Menteri (Undang-undang dan Reformasi Institusi), Azalina Othman Said dalam jawapan bertulis di Dewan Rakyat bahawa Suruhanjaya Pencegahan Rasuah Malaysia (SPRM) tidak dapat mengesahkan dakwaan yang dibuat oleh Anwar.


Bursa Malaysia rendah, kekal bawah 1,400

0

BANGI,  Rabu – Dagangan di Bursa Malaysia rendah pada sesi awal urus niaga pagi Rabu apabila pelabur terus menumpukan perhatian kepada undian siling hutang Amerika Syarikat (AS) manakala Wall Street tidak banyak menyediakan petunjuk selepas mempamerkan prestasi semalaman yang bercampur-campur.

Pada 9.09 pagi, FTSE Bursa Malaysia KLCI (FBM KLCI) turun 1.25 mata kepada 1,395.66 daripada 1,396.91 pada penutup semalam.

Namun begitu, indeks barometer dibuka 1.79 mata lebih tinggi pada 1,395.12.

Pergerakan harga di pasaran secara keseluruhan menyaksikan kaunter rugi mengatasi kaunter untung 183 berbalas 137, manakala 201 kaunter tidak berubah, 1,727 tidak diniagakan dan 33 yang lain digantung.

Jumlah dagangan RM292.03 juta bernilai RM125.18 juta.

Menurut Malacca Securities Sdn Bhd, Wall Street ditutup bercampur-campur semalaman dengan Dow Jones susut 0.2 peratus selepas data keyakinan pengguna pada Mei 2023 merosot ke paras terendah enam bulan, manakala S&P 500 ditutup mendatar.

Dalam nota penyelidikannya hari ini, firma itu berkata pelabur mungkin memihak kepada sektor teknologi memandangkan Nasdaq melonjak melebihi paras 13,000, manakala kaunter tenaga boleh diperbaharui diunjur menjadi tumpuan berikutan langkah kerajaan untuk melancarkan Pelan Hala Tuju Peralihan Tenaga.

Pada masa yang sama, ia percaya tekanan jualan dijangka dilihat dalam sektor membabitkan tenaga selepas harga minyak mentah susut kepada AS$73 setong.

Dalam pada itu, saham wajaran tinggi Maybank menokok empat sen kepada RM8.63, manakala Public Bank, CIMB dan Maxis meningkat dua sen, masing-masing mencatatkan harga RM3.86, RM4.91 dan RM4.29 dan Petronas Chemicals meningkat satu sen kepada RM6.76.

Tenaga Nasional susut 10 sen kepada RM9.52 dan CelcomDigi lebih rendah lapan sen kepada RM4.49.

Antara saham aktif, Radium Development yang baharu disenaraikan di Pasaran Utama merosot 11.5 sen kepada 38.5 sen dan Aimflex turun 1.5 sen kepada 15.5 sen, manakala Revenue Group menokok setengah sen kepada 27 sen dan MyEG naik tiga sen pada 82 sen.

Di papan indeks, Indeks FBM Emas turun 5.42 mata kepada 10,273.69, Indeks FBMT 100 lebih lemah 6.65 mata kepada 9,976.25 danIndeks FBM Emas Syariah menguncup 23.52 mata kepada 10,630.89

Indeks FBM ACE pula merosot 42.40 mata kepada 4,924.69 manakala Indeks FBM 70 peroleh 0.50 mata kepada 13,551.39.

Mengikut sektor, Indeks Perkhidmatan Kewangan meningkat 50.77 mata kepada 15,320.07, manakala Indeks Produk dan Perkhidmatan Perindustrian susut 0.33 mata menjadi 162.19, Indeks Perladangan kerugian 47.23 mata kepada 6,700.27 dan Indeks Tenaga turun 9.29 mata kepada 817.75. – BERNAMA